Instruction: Continue the following story in Rutooro: Nkaba ntakeetegerezaaga ntamanya, Ekiikaro ekyetwa "Omuka" Oku kikira ebindi byona oburungi, Okukihita ebindi byona oburungi, Okuhikya obu nagenzire omu ihanga Namarayo emyaka nyingi. Obu nubwo nahuliire okwegomba Kw'okugaruka omuka owaitu, Omunsi ei nazaaliirwemu, Omu ihanga eri nayoroliirwemu. Nasaba Omukama runtwara, Nti Waitu ngarra omuka owaitu, Omuka nambere

Response: baanyeta empaako, Owaitu nambere baammanya obwihwa. Mboyerwe nibatobeza enyungu, Muka Byenkya naahotora oburo, Omuhara naatooranisa esabwe. Okuboya nukuunyisa amairu Ningonza kuboyerwa ebyenju, Nibajunga keeri omuba Kankya. Ningonza okuboya kw'embuuku Omu masinde g'ensenyerre, Abakazi baraaliire okusiga, Bategere iguru obulimi. Ngarra omuka owaitu, Mboyerwe ente niikyaro, Kahoza naihembera ekoomi.


Instruction: Continue the following story in Rutooro: Ningonza mboyerwe obwasingo Igana ligomere omu isaazi, Ningoza okukaga okuboya Kw'omwani gwakize omu isamba Enjoki niihuuma ha rwakyo, Niisoroma ebiraakora obwoki. Nyoyere eyobyo n'enswiga, Nataho ekitakuli ky'omwokyo, Gaitaho n'ekinyonga ky'owaitu. Muka Byabu araire azaire, Omuka mpurre embuzi niijuga Kibaraasi ezigaizire ebiri, Akahaya rutanga rw'embaale, N'eruusi kabogo eza Ntwiga Omuka nyenkya ninjija kutaaha

Response: obugenyi, Kwebiiha naagaba omuhara Omwihwa! Omwiha! Omwihwa araha bamuhe ekibego! Ningonza kwimuka ekiro, Nkahurra kadiiko neegamba, Kunu obugoma nibudiikiira, Ndondo ataahize omugoole. Hurra! Hurra! Hurra abantu nibarra Rundi omwana wa Wenkya akufa. Bataaha baroleriire ha liiso! Amaraka nuho garukwiha! Nyoyere Krisimaasi y'owaitu, Enyakwizira omu kyanda peregecu, Hatali enu eya munuka, Ey'omukufuka tiitiiti.


Instruction: Continue the following story in Rutooro: Omuka, ndole nibasimba ebitooke, Abasiki nibaiha eteete, Aboojo nibatema obugara, Nyineeka naagura omukaro, Nyinabwenge naasa omuherya. Nyenkya ninsoma misanto, Nyowe ninyirra kabunduguru, Weebale kuhikaho Adyeri, Na iwe weebale kusaba Ateenyi, Tumutendereze! Omuka, Nyenkya kiro ky'empango, Omukama naajwara ekondo, Mpurre amakondere nigaana Kunu entimbo niisikimba. Ha kyaro mbaire ha kyaro! Kunu abasaija

Response: nibaramya Okaali, Ningonza okurora obusozi n'obweya Omuyaga niguteera emburara, Oruhiira nirwokya eteete, Obunyansi nibuhuulikahuulika, Okuboya nukusa okw'eseeta, Ndole amabingo g'enganda N'engoro omu kisaaru nseeri, Ebitakura kunu omu ihanga. Waitu, ngarra omuka owaitu, Otaabone omutima gwange nigwera Nduge omu mbeho y'ihanga Nteerwe akasana ntagate, Owaitu ha banjuma amaijukuru, Oku nuho ndukwenda kugaruka,


Instruction: Continue the following story in Rutooro: "Deeru sinka nyowe hanu ndimukorra ki Araali ogu?" Ebigambo ebi bikagambwa Maliya Kaabarwani naateera ise amabega, kunu amaizi nigamukunkumuka omu maiso. Tihali habw'okufeerwa n'okusaalirwa rundi kugira oti manyeki rundi ise

Response: akaba amujumire. Baitu akabigamba habw'okweganyira obuceke bwe n'obutasabora bwe kugarurra ise ekintu ekisobora kwoleka mali okusiima kwe n'okuhaisaniza habw'ebi ebi akaba amukoliire enyuma kandi n'ebi akaba naamukorra omu kasumi ako.


Instruction: Continue the following story in Rutooro: Araali ogu ise, baamwetaga Paul Rwakasuuliza. Akaba ali nk'omu myaka nkaaga ey'obukuru. Akatandika emirimo ye ey'okubanza nka bboyi w'Abajungu, aba yaheerezaaga omu bicweka ebitali bimu ebya

Response: Uganda. Ha yainukiire omu bwabboyi kugaruka omuka akaikarra hansi okuswera omukazi n'okweyombekara eka, akaba akuzire mali. Hanyuma akazaara abaana b'obwisiki babiri. Omuzigaijo Maliya Kaabarwani, n'omusubiro Evaasita Kaabadooka.


Instruction: Continue the following story in Rutooro: Emyaka Rwakasuuliza ei yamazire naakoorra Abajungu, akaba agyegiiremu okubara abaana b'obwisiki nk'ab'omuhendo mali okwingana abaana b'obwojo. Nahabweki

Response: bahara be banu obu baakuzire baahika okugenda omu meegero, akamalirra okubaheera kimu okwegesebwa okurukukira oburungi nkooku arukusobora.


Instruction: Continue the following story in Rutooro: Emyaka egi ey'okubanza omu bitebe bya Puraimare akagisobora kurungi habwokuba fiizi zikaba zikyali nke, baitu bombi obu

Response: baahikire omu bitebe bya sekendure, akatandika okutunga obulemeezi kwija kuroomya fiizi n'ebindi eby'okumara okwetaaga kwabo. Yatandika okuguza


Instruction: Continue the following story in Rutooro: kimu kimu ha bintu bye ebirungi ebi akaba asoroize omu busigazi bwe, n'ebindi ebi akaba ahairwe bakama be Abajungu aba yakorraaga. Ha buli

Response: ntandikwa y'orusoma yoona obu yamaraga kuhayo fiizi ateera ekiikohe ati, "Ehuu" Eki kyahwa. Ruhanga ayebale. Ata enkaito omu bigere kutandika kusoroma ez'orusoma orundi.


Instruction: Continue the following story in Rutooro: Kaabarwani na Kaabadooka baali beegi barungi n'egeso zaabo zikaba z'omu bantu. Bombi baaroraga n'okuhaisaniza okurumu okuganyira nkooku isebo omugurusi yatalibanaga

Response: kubatungira obukonyezi, kandi nkooku akaba atandikire okweyahukaniza n'ebintu bye ebi yagonzaaga na bo ebi baaligiraga omuka nukwo aroomye obusente bw'okubeegesa.


Instruction: Continue the following story in Rutooro: Kaabadooka obu yamazire ekitebe kya mwenda, kandi obu yaboine obulemeezi nibweyongera obw'okuhikya eby' okubakoonyeza, akateekereza muno

Response: omunda ye obu haazookereho omusigazi arukugonzaakwo okumuswera. Yamalirra okwikiriza okuswerwa nukwo haakire ise atalibanire omwana omu.


Instruction: Continue the following story in Rutooro: Nyakaabu Kaabarwani na ise ekiteekerezo kye eky'okuswerwa n'okutahirra eby'obufumbo ali muto ati batakigonze. Ise akamugambira ati, "Okusoma kwawe nikugenda kurungi, kandi nyowe noobundaba ntaine mulimu, baitu fiizi zaayu

Response: ninsobora kwiregyalegya ninzihikya." Baitu Kaabadooka habw'engozi Mpuuga ezi akaba amwolekere, kandi na habw'okugonza kwikizaaho ise omu bulemezi bwe, kandi obu yaboine na nyina uwe naamusemba yagumirayo. Na bali baamuleka.


Instruction: Continue the following story in Rutooro: Ekikorwa kinu ekya Kaabadooka okwikiriza okuswera kyali ky'embabazi mali hali ise

Response: n'eka y'owaabu baitu okuswera kwe kutakonyere muno, habwokuba ha baamalire eby'obugenyi,


Instruction: Continue the following story in Rutooro: ituungo lyabo likaba lyeyongiire okukeeha. Kaabarwani yaroraga buli rusoma ise na nyina oku

Response: barukwekokoora akabainako koona nukwo bamute ha bbaasi bamugarreeyo omu isomero Buganda, ayege asemeriirwe.


Instruction: Continue the following story in Rutooro: Okusobora okuzoora fiizi n'ebyetaago ebindi byona eby'eka, Rwakasuuliza akatandika okukora omulimo gw'obukinjaagi. Kutunga ente zinu ez'okwita obundi kyamwetaagisaaga okugenda hara muno okwisuuburayo.

Response: Ha murundi gunu akakwatirwayo oburwaire bwa nimoniya obwamutabwire butamwisire, n'omuhara Kaabarwani yaruga omu isomero kwija okumurwaza. Baitu habw'omugisa yacwa ebigoye, yatega, yakirra kimu.


Instruction: Continue the following story in Rutooro: Kaabarwani habw'okumanya obunaku bw'omuka y'owaabu tiyayejaakaga. Abandi noobu baajwaraga enkaito bakanywa sukaali omucaai yabo, uwe amaiso yabahangaga abiri. Buli rusoma, ha busente bwe obuke obu baamuhaga okwekoonyeza,

Response: yayahurahoga akacweka aka alisobora ira kugulizaamu ise akasembo akarukuzooka okumusiima habw'ebi byona ebi yamukoliire n'ebi yabonaboine habwe. Baitu kandi obusente obu akabucwa omutwe obu baamwetiire ise ali w'okufa.


Instruction: Continue the following story in Rutooro: Hanyuma y'ebi byona ebyabaireho, akasumi kakahika Maliya Kaabarwani yamaliiriza omusomo gwe ahikire kurungi. Kakaba kasumi k'omuhimbo n'obusinguzi omuka yabo

Response: yoona n'omub'oruganda n'abanyubeemikago. Okwezi kwali kwa Desemba. Krisimaasi ekaba niirirra haihi. Kaabarwani akaba ategekere okugabira ise akasembo mali ak'Ekiro ky'Amazaarwa.


Instruction: Continue the following story in Rutooro: Biro binu haroho ebiro bingi omuntu ebi arukusobora okwolekeraho obwenda n'okusiima

Response: hali omuntu rundi abantu ab'arukugonza rundi aba arukugayuka. Abantu baingi biro


Instruction: Continue the following story in Rutooro: binu baijuka buli mwaka ekiro eki baazaaliirweho. Abandi baijuka ekiro eki baasweriireho rundi eki baasweriirweho. Abamu bacumba obugenyi obu bahikya emyaka abiri n'etaano rundi

Response: amakumi ataano baakaba kutandika ekintu nanka. Haroho ebiro ebikuru omu madiini nka Idi eky'Abásiraamu, Paasika obundi ekyetwa Ekyokuhumbuuka eky'Abakristo. Omuntu aho naasobora okwolekeraho Obwenda n'okusiima.


Instruction: Continue the following story in Rutooro: Abantu abamu bamalirra okwoleka obwenda bwabo tihali ha kiro kimu kyonka omu mwaka hali omuntu omu, baitu okwoleka obwenda buli kiro hali abantu aba baikara na bo, omu

Response: bikorwa, n'akalimi n'amakune. Abandi booleke obwenda n'okusiima hali Ruhanga habw'ekisembo ky'obwomeezi bwabo, rundi habw'okubakiza endwara enkooto. Kirungi okukyeforra nk'ekiragiro okwoleka obwenda hali omuntuhaakire omu-buli kiro nk'Abasikautu oku beeranganiza.


Instruction: Continue the following story in Rutooro: Kaabarwani akalindirra akasumi aka yamaliireho okwega yakakwataniza na Krismaasi. Akaba amanyire ekintu ekimu ha bintu ise ebi akira kugonza, kandi na uwe eki yakoraga okumugondezaamu, niyo ekooti ye ey'erangi ya kibuubi. Ekooti egi yamufubataga kurungi, yamuhiisaaga, kandi niyo yamuturukyaga omu bantu.

Response: Omu kasumi kanu ekaba ekuzire. Pamba ekaba etandikire okuturuka ha mabega, n'enkokera zikaba zitiirwe ebikoba. Ekiteekerezo kya Kaabarwani kikaba kiri kumugurraamu ekooti endi, erukusisanira kimu n'eri yoonyini. Nahabweki akagiihayo omu nsita yagiihaho ebirengo byayo byona kurungi, yabitwarra omubaziizi kaswa amubazirreemu endi.


Instruction: Continue the following story in Rutooro: Ekooti ya kibuubi ekabaziirwa kurungi nkooku Kaabarwani yagondeze, n'obusente bwona obu

Response: akaba asoroize okumara emyaka egi yoona naayesigisa kanu na kali bwagihweraho.


Instruction: Continue the following story in Rutooro: Obu hakaba ha kyasigaireyo ebiro bisatu kuhika ha kiro kya Krismaasi kyonyini, Kaabarwani akaba atakyasobora okubumbaatira ensita ye. Nahabweki akagenda yaihayo ekisembo kye nambere akaba akitaire, omuhimbo gumwijwire ekifuba, yakireeta akisembere kurungi omu rupapura rwa kigaaju. Akasanga ise na nyina baikaliire ha mulyago. Yateeza amaju omu maiso gaabo, omutima gwe niguteera munoho okukira bwona n'ebiyengeyenge

Response: bimuli omu maiso habw'okusemererwa kwe okwingi yagira ati, "Araali nkuleetiire akasembo kaawe kanu k'Ekiro kya Krismaasi, noobu karaaba kali kake, baitu k'okwoleka okusiima kwange okw'omunda habw'obukoonyezi bwona obu watuhaire na Kaabadooka omu kwegesibwa kwaitu. Nimmanya nti wayesigisaaga bingi, kandi niimmanya nti n'oburwaire obu obukaba nibusa okukwita ijweri bukarugirra ha kutalibana kw'okuntungira fiizi n'ebindi. Ninkusaba okaikirize."


Instruction: Continue the following story in Rutooro: Rwakasuuliza ahuniriire muno, yaimukya emikono yayanuukura aculiire, ekisemboomuhara eki akaba amuleetiire. Ekigambo kikasisana ekimutiire ibumbakanwa. Yakikwasa omukazi. Hanyuma nubwo yasisaine nk'arukweyanuukura wenka

Response: ati, "M-m!" Nubwo asiima omuhara ati, "Weebale Akiiki." Okusiima kwe okwingi kukaikara omunda baitu omukyara we nuwe yakizire okusiima muno n'ebigambo bingi.


Instruction: Continue the following story in Rutooro: Hanyuma y'akacu, nubwo Rwakasuuliza yaimukire yayekuba ha kaifo yaihayo akasanduuko

Response: kasemberwe omu rupapura, uwe na nyina aka bakaba bamutegekiire. Kakaba


Instruction: Continue the following story in Rutooro: karumu ebirongo by'enkaito. Rwakasuuliza akaba amanyire nkooku abaisiki boona omuhara aba yasomaga na bo nkooku baajwaraga enkaito, baitu Maliya akaba atarukusobora okwigura

Response: habwokuba sente ezi yamuhaga zikaba zitarukumumara. Na uwe nukwo kusonda kwimugurra ha kiro Kyokuzaarwa ekya ha mpero eky'okwega kwe, oku akaba amaliriize n'obusinguzi.


Instruction: Continue the following story in Rutooro: Rwakasuuliza obu yagarukire arugire ha kaifo, aikaliire hansi yatandika orubazo rwe orugufu ati,

Response: "Akiiki nkooku ocwiremu ebisembo bya Krismaasi kubigaba ekiro kitakahikire, na itwe katukuhe akyaitu twakutegekiire."


Instruction: Continue the following story in Rutooro: Kabarwani akyanuukura n'emikono ebiri kandi asiima muno n'okuhuunirra, hanyuma aimukaho ahonaaho kugenda kusumurra n'okurora ekiri omunda. Nkooku baakagambire ngu 'Akabenga otabohere kaisa ekihika.'

Response: Akasanga biri birongo bibiri eby'enkaito ezirukwera tiitiiti. Yayanguha bwango yanaaba ebigere, hanyuma yabyomeereza na taulo, yazeerengamu. Yayeyongera okusemererwa obu yasangire niimuhika kandi niimufubata kurungi.


Instruction: Continue the following story in Rutooro: Kaabarwani obu yarugire omu kisiika nambere abazaire be bakaba bali Rwakasuuliza yagamba omukazi ati, "Sumurra Adyeri, turole Maliya ebi abohere." Adyeri Kaabatalya asumurra ekitereke. Baasanga eri

Response: kooti enungi ey'ekitiinisa, kandi erukusisanira kimu n'ekooti ye kibuubi boona ei bamanyire, ei agonza kandi enyakumuhiisa muno. Obu yagyerengeremu yasanga neemuhikira kimu oti rundi ekamuhangirwaho. Yayeyongera okusemererwa


Instruction: Continue the following story in Rutooro: n'okusiima, kunu ou akaba nasiima akaba ataroho. Mukazi we Kaabatalya agarukamu naacumiitirizakurungi enyuma hara ati,

Response: "Obu kaabarwani bambi obusente obu wakamuhaga kwekoonyeza tiyabukwatahoga emyaka yoona egi, yaikaraga naasondera ekooti egi!"


Instruction: Continue the following story in Rutooro: Rwakasuuliza ebintu byona ebirungi kandi eby'omuhendo akaba abigulize bahw'okuheererra abaana be abo. Omu kasumi kanu obulemu akaba abumazire n'ebyokurwanisa abijwire. Akaba

Response: asigaliize kusiima Ruhanga ayamusoboize byona, kandi ayamukirize n'oburwaire obu obukaba bwizire okumwita, kandi ayahaire muhara we omuto eka. Araahayo ki hali Ruhanga?


Instruction: Continue the following story in Rutooro: Ekintu eky'omuhendo akaba ainakyo omu kasumi ako niyo ekooti enu omuhara ei akaba amuhaire. Yayekaguza asobiirwe

Response: ati, "Boojo ngiguze nyihemu ensimbi nziheyo ekisembo hali Ruhanga nandi ngireke? Kaabarwani alingamba ki obu alikihurra? "


Instruction: Continue the following story in Rutooro: Obu akaba naakyateekereza ebigambo ebi nubwo yaijukire ebigambo by'ekizina ebirukugamba biti, "Baraga emigisa yaawe, huumuza omutima gwawe," Yaijuka

Response: ebigambo by'Abakama abafumu abaarubasire orugendo rukooto muno nibatwara ebirabuko byabo eby'omuhendo okurabukira Omwana Omukama Yesu. Yaijuka naayegarukamu ati,


Instruction: Continue the following story in Rutooro: Ruhanga buli kiro ansaba ati, "Mwana wange mpa omutima gwawe!" baitu mmuhaho kake

Response: muno hali gwo buli kiro. Yaijuka orufumo rw'ensi orugamba ngu 'Egakamirwa niyo egacwerwa.'


Instruction: Continue the following story in Rutooro: Yayekuba omu kisiika yahanuurayo ekooti ye ey'omuhendo yagitwara hali omubaziizi wa suutu naagibungya. Omubaziizi yagimuguraho omuhendo gwa siringi kikumi n'abiri. Zoona nukwo yakaikwasire yarora omu bbaahaasa

Response: y'ekisembo ky'okusiima eky'ekiro kya Nweri, okwihayo nk'ekihongwa kye eky'okusiima hali Ruhanga Kagaba Yahurra akyanganukire omu mutima gwe. Yaijuka n'engambo y'aba ira ngu 'Ekisemerra omutwazi nikyo kisemerra n'omutwalirwa.'


Instruction: Continue the following story in Rutooro: Maliya omuhara na uwe atatunge okuhuumura omu mutima gwe hanyuma y'okutunga ekisembo eki eky'omuhimbo kuruga hali abazaire be. Akaba naayegomba okugabira Adyeri nyina hamu na Rubbani isenkuru, na Nyabaleega nyineenkuru akasembo k'okubasemeza ha Kyokuzaarwa omu myaka yaabu egi ey'obukuru. Omunda ye akaba naagamba ati, 'Iwe eby'omumaiso

Response: nibimanywa oha? Baitu kandi nabwo naayongera naayekaguza ati, 'Iwe ndabaha ki ? sente ndaziihaha? ekooti y'Araali zoona ekaimaraho. Boojo omu bintu byange nkuguza ki ekisobora kundeetera omuhendo ogurukujuna?' Ateekereza ha nkaitoze, baitu ateteerwa. Atandika okurwana obulemu omunda ye hagati ye n'abandi. Ha mpero ABANDI n'obwenda bisingura.


Instruction: Continue the following story in Rutooro: Ahingura omu kisiika aihayo enkaito ze, abanza aikwata omu ngaro azihindurana nk'arukweyongera okuzeetegereza n'okwirigira, iziga

Response: limu limuragara, n'erya kabiri litahoAg'abaisiki tigaikara hara-aigarra omu sanduuko yazo, ayesusura amaziga, aturuka aheeru agende kwibungya.


Instruction: Continue the following story in Rutooro: nkaaga. Agenda n'omuhimbo omu maduuka agurraaho nyina na nyineenkuru na isenkuru ebisembo byabo. Asigaza

Response: ekisembo kye eky'okuta omu bbahaasa habw'okusiima Ruhanga habw'emigisa yoona ei yamuhaire omu kwega kwe.


Instruction: Continue the following story in Rutooro: ensoni naagira ati, "Deeru Araali obu arabona enkaito zange ntaijwaire arangamba ki" Baitu kandi akaba aina ekihika okurora ise naagenda okusoma atoonyere omu kooti ye empyaka ei yamuhaire. Akaija okurora aihireyo

Response: akakooti ke kali akakuru nukwo ajwaire. Asoberwa oku araamukaguza kandi kunu na uwe obu ebigere biri busa. Baitu hanyuma aguma, amwirirra haihi amugamba mpora ati, ha kiro kikuru nka kinu? "


Instruction: Continue the following story in Rutooro: Rwakasuuliza ekikaguzo nka kinu akaba naakinihira, nahabweki obu kyaizire yagenda yaikarra hansi yayeta omuhara yamukurata, yagorra omukono yamukwata mpora ha ibega yamugambira ati, "Akiiki, muzaana wange, ninkusaba onganyire. Omanyire nkakusiima n'omutima gwange

Response: gwona habw'ekisembo kyange eky'omuhendo kandi eky'omutooro eki wampaire, kandi n'obulyo obu wayolekere obu wakingurra, kandi obu nakitungire nikyo kyali kintu kyange ekirukukira omuhendo. Baitu Akiiki ekooti yange nkagitunda ijo, na sente zoona ezi


Instruction: Continue the following story in Rutooro: naihiremu ninzihayo ekisembo hali Ruhanga okumusiima habwa byona ebi yansoboize habwawe. Byona biruga hali Uwe." Yamaliriza ati, "Hati nu na iwe irooko ogende ojwale enkaito zaawe oije tugende tusome." Kaabarwani obulemeezi ha mutima gwe bukeehereho kake, atiize amaju omu maiso g'omugurusi we, ainamire atarukurora ise omu maiso, abaza

Response: n'iraka erirukworoba nk'arukwecwera omusango ati, "Araali ninkusaba onganyire. Na nyowe enkaito ezi mwampaire nkaitunda ijo. Nkaba ntaina kindi eky'okutayo habwokuba nkaba niinyegomba muno okuha Adyeri maama na mukaaka na Bbala akasembo ha kiro kinu ekya Nweri. Ezi nasigaizeeho nzitaire omu bbahaasa okwihayo hali Ruhanga okumusiima habwa byona ebi aturabizeemu.


Instruction: Continue the following story in Rutooro: Rwakasuuliza yamwanuukura akyanganukire ati, "Mwisiki wange ag'orukurra nugo ndukwesusura. Itwembi eki twakozire nikyo kirukukira oburungi. Nyowe nkeesigisa ekyange ekirukira omuhendo n'omutooro, na iwe okeerekesa ekyawe ekirukukira omuhendo n'okusemera habw'okuleetera okusemererwa ABANDI n'okusiima Ruhanga. Dora nkooku abakama abafumu

Response: bali aba ira aba twaihiriireho omurwa gunu ogw'okuhangana ebiramukyo ha kiro kya Krisimaasi baarubasire orugendo rukooto ruti n'ebisembo byaabo eby'omuhendo, okugenda okurabukira Omwana Omukama. Kandi deeru ihangamura dora nkooku Ruhanga yatuhaire itwe ekisembo ky'Omwana we omu wenka!"


Instruction: Continue the following story in Rutooro: Akasumi obu kalihika, Kandi ningira tikali hara, Etaara yange ekaraara, Akatuma kange omunda, Kakalekeraaho okuteera, Nkaikya limu nkamara, Nkaraga ensi nkagenda, Nkahika migongeekoma, Nkasangayo Omugurusi Isiitwe, Ndimugambira nti, 'Taata,

Response: Weebale kunta omunsi' Ndimusiima habwa Maama, Ndimwebaza habwa Taata, Ndimunyumiza habw'engozi, Ezi natungire hali abantu, Ezaayolekerwe abanywani, Kunu akasumi koona koona, Nkaba ntarukwisemerra, Ai bwomeezi bwomeezi bw'omunsi, Ninkuramya Ninkuraga.


Instruction: Continue the following story in Rutooro: Omusaija omu, Benedikito Karutaba akaba ali w'emyaka asatu n'etaano ey'obukuru abafumu be basatu

Response: ha baamumanyisiize amakuru ag'okutiinisa kandi ag'obujune, nkooku asigaizeeyo ameezi mukaaga gonka afe, aruge omunsi.


Instruction: Continue the following story in Rutooro: Ha saaha ikumi n'emu z'ekiro zonyini, Kanyonyi omukozi omu Gavumenti akaba amazire okwimuka naaboha naayeeteekaniza okugenda okubungira amasomero Busongora. Mukazi we akaba amuraliize

Response: cai omu fulasika, n'emigaati ye enyakwokezeeho ha murro akaraara agiteekanize n'amagita g'okugisiiga, na sukaali y'okuta omu cai byona bikaraara biri aho ha meeza.


Instruction: Continue the following story in Rutooro: Kanyonyi yaraaraga Kigarama omu Gomborra ya Mutuba I Omuruteete, omu Isaza lya Burahya, Tooro. Akaba aine

Response: motoka ya Landa Rova erukusobora kurubata engendo omu mihanda emibi ey'ebiina n'ebikungulima, eyeetaralemwaga obuterre omu njura.


Instruction: Continue the following story in Rutooro: Kanyonyi akaba ali musaija w'ekyemo w'emyaka nk'amakumi ana n'etaano. Akaba aine omutwe gw'ekisorongyo ogw'ebyeyera, n'isoke ly'ekikabara erikaba litandikire kumeramu enju onu bunenero. Akaba aine amaiso g'ebituutu n'enyindo y'omujuba, amatu ge

Response: amagabu gakaba geehinguliriziibwe amasaazi. Amaino amarungi ha ngunu erukwiragura gakaba gaine enana ha rukarra rwa ifo. Emikono ye n'ekifuba kye bikaba nibyoleka ngu musaija mukozi. Bakama be baamwesigaga omu mulimo gwe.


Instruction: Continue the following story in Rutooro: Ha saaha ikumi n'emu n'edakiika ikumi na itaano akaba naata ebintu bye omu motoka, ha saaha

Response: ikumi n'emu n'edakiika abiri hanyuma y'okuraga mukazi we abato-bato bakaba ba kyagwijagiire yatamu Landa Rova omurro yaimukya.


Instruction: Continue the following story in Rutooro: Obu akaba naasa kuhika hagati ya Itaara omu kibira akaleeba obutaara bwa motoka eyemeriire ha muhanda rubaju. Kanyonyi akaba ali Dereeva murungi o'wamakune yazimya etaara ye enyakurora hara yataho enyakurora haihi

Response: nukwo aleke kutumbaaza omubingi wa motoka anyakuli omuli eri ey'omu maiso. Obu akaba naahinguraho motoka ei yaleebere akanagayo eriiso yarora eri Landa Rova, omubingi agiikaliiremu wenka, kandi injini yayo ekaba neeyaka.


Instruction: Continue the following story in Rutooro: Ha saaha ikumi n'emu n'ekiçweka zoonyini obu akaba naatembatemba akasozi aka busi bwa nseeri y'akabira atakahikire Maguru, omusaija yajumbutuka ha muhanda rubaju ajwaire ekipiira ayetaire na sikaafu omu bikya, ekicweka kyayo ekindi akizingiriire ha mutwe gwe na ha maiso,

Response: enkaito ze ziroho orume, yamuhungiza omukono bwango bwango naamwemereza. Kanyonyi yakeehya omurro gwa motoka, yakingura akadirisa ka motoka ye, yasana nk'arukuturukya omutwe gwe aheeru. Ahonaaho Kanyonyi akahurra embundu neemugambiramu eti, "Bu! bu!" ebyasi bibiri. Aho nuho yagarukiire okumanya eby'aheeru.


Instruction: Continue the following story in Rutooro: Ayamurasire yairuka nk'akairiringwa n'ebikaito bye naasirimuka ifo, yagenda yasanga motoka ya Landa Rova engufu eyemeriire

Response: neeyaka yaadi nka kikumi kuruga ha kasozi; owa ha siteringi akasanga orwigi arumukinguliire, bagira bati ku!


Instruction: Continue the following story in Rutooro: Motoka ya Kanyonyi, hanyuma y'ebi ebi abaireho mukama wayo, yaraara. Nkooku ekaba neetemba akasozi, yatandika okugaruka

Response: enyuma yaruga omu muhanda yagenda yatomera ekisa ky'enguudo ha mukono bumoso "yakwamira" aho! Etaara zaasigaraho nizaaka.


Instruction: Continue the following story in Rutooro: Ha kiro eki kyonka Kasaija na Murusuura abaaraaraga Virika, bali bakozi omu Gavumenti Enzaarwa ya Tooro omu Isaza lya Kibaale, obwire bakaba baburoliire omu rwigi nibeeyuna okugenda

Response: okuhika kara Kahunge ha Isaza nibaruga ha wiikenda. Bombi bakaba baine obugaali, Bakakwata ogwa Maguru baija mpora habwokuba ha gaali ya Kasaija nuho hakaba hali etaara honka.


Instruction: Continue the following story in Rutooro: Nubwo Kasaija ou akaba ayebembiire yagambira Murusuura ati, "Weewe omu maiso haliyo motoka, etaara oziboine nizaaka?"

Response: Nandi Murusuura ati, "Weewe turuge ha gaali motoka ebanze erabeho motoka z'ekiro tiihurra." Bombi baaruga ha magaali.


Instruction: Continue the following story in Rutooro: Nubwo Murusuura agambira mugenzi we ahuniriire ati, "Embundu wagihurra?" Nandi Kasaija ati, "E, naanye nahurra ekintu kyagamba nk'embundu." Nandi Murusuura ati, "Busaho kugurukyagurukya egi ebaire mbundu." Nubwo Kasaija agira ati, "Baitu kandi motoka eyerukwakya etaara keetarukwija ebaire ki?"

Response: Nubwo bombi baaleebere etaara za motoka endi neetembatemba Bukabya, baahurra n'iraka lyayo neegamba neesana nkeerukwiruka muno. Nandi Murusuura ati, " Iraka lya motoka erukugenda eri nirisisana erya Landa Rova, nyowe nkooku naikairé omu kitongole ky'ab'ebisoro nitukozesa Landa Rova, nzimanya."


Instruction: Continue the following story in Rutooro: Kasaija na Murusuura bombi baabanza baayemerra, bainemu n'enkizi, baalemesebwa eki okukorá. Etaara za motoka nizaaka, baitu terukuruga omu byemo. Iraaka

Response: ly'embundu eri baahuliire, na motoka ei baleebere neesa nk'erukwiruka muno neegenda busi bwa nseeri, byabanza byabatiinisa. Baamanya ngu haroho akabi.


Instruction: Continue the following story in Rutooro: Baayemereza egaali zaabu ha rubaju baarubata nibasoobasooba nk'abahiigi, nibalengaho okugenda nibeehugura

Response: ekyererezi ky'etaara, okuhikya obu bairire haihi na motoka ha ekaba eri.


Instruction: Continue the following story in Rutooro: Kanyonyi akaba amanyirwe muno, kandi motoka ye egi eya Landa Rova

Response: akaba amazire na yo omwanya mukooto. Nandi Kasaija ati, "Ego niyo kwo."


Instruction: Continue the following story in Rutooro: Obu bayeyongiire okwirra haihi bakasisana okuhurra omuntu nk'arukugona. Nandi Kasaija ati, "Kanaagona, agwijagiire!" Bombi bairra haihi na motoka mpora, babona endolerwamu ya motoka eya ha rubaju eyatikire, Kanyonyi ali omu motoka naasisana nk'anyakwijagiire, aigamiire rubaju rw'omunda. Baahurra kurungi okuhiriita. Murusuura ayeta Kanyonyi, baitu tamugarukamu, nubwo

Response: akingura orwigi bwango ekyererezi ky'etaara z'aheeru kimwoleka esagama ha ngoye za Kanyonyi, agambira mutaahi we Kasaija ou akaba amuli ha ibega ati, "Nuwe Kanyonyi, baitu ahutaire, oboine esagama!" Amuhigiza airra omu rwigi arora kurungi, bamukwataho baamutengesaho nibamweta ibara baitu akaba atarukusobora kubaanukura, akaba naahiriita, baitu atakacwekaine.


Instruction: Continue the following story in Rutooro: Nandi Kasaija ati, "Tukoleki hati? Tuteere enduuru?" Murusuura ati, "Ego eki ogambire nikihika, ebya hati, tibaikara kugira ngu niitwe twamwita. Kandi ekindi ekya

Response: bwango nukwo kumanyisa aba Poliisi. Nyowe kansigale nindinda hanu ninteera n'enduura, iwe kwata akagaali kaawe nkooku karoho n'etaara oiruke bwango obagambire baleete ambyulensi."


Instruction: Continue the following story in Rutooro: Esaaha hati zaali ikumi naibiri, baitu omwirima omu kasumi kanu gukaba

Response: niguhikya omu saaha nka ikumi naibiri n'ekicweka, nubwo omuntu naatandika kühwezaamu.


Instruction: Continue the following story in Rutooro: Enduuru ei baatiire etajugire busa, abantu abakaba bali haihi bakaija ahonaaho. Murusuura habw'okumanya ebya Poliisi abantu akabatanga okwirra haihi motoka, n'okugikwatakwata nukwo baleke kwita obusinde. Boona abaakaijaga bakasanga motoka

Response: etaara nizaaka, bakamanya ngu ya Kanyonyi, kandi ngu nibasisa bamurasire ali omu motoka naahiriita, bakwata ha munwa bahungya omutwe. Abamu bagamba bati, "Leero omusaija Kanyonyi bamutuzire ki bambi kaatagamba kantu."


Instruction: Continue the following story in Rutooro: Kasaija n'akagaali ke aka Raale n'ebikiratima byona ebi akaba anyina byo, kitamutwarre mwanya muhango kuhika ha mbuga ya ba Poliisi ba Fort Portal.

Response: Yatandika ahonaaho kufukumuka ebigambo ati, "Kanyonyi afiire, Itaara, naahiriita. Esagama neemuruga omu kanwa. N'etaara za Landa Rova ye nizikyayaka. Tuhuliire iraka ly'embundu, bamurasire."


Instruction: Continue the following story in Rutooro: Omuserukale omudugudugu ou akaba naalinda kandi atamanyire kurungi Rutooro asana

Response: arukumuboigorra ati, "Weewe umesema nini? Kanyonyi! Landa Rova! taara! namna gani?"


Instruction: Continue the following story in Rutooro: Omu kasumi ako omuserukale Omunyoro Kaheesi ow'ecepe isatu ou akaba ali ha mulimo omu kasumi ako omu kisiika ekiheriire eki, kandi ou akaba amanyire muno Kanyonyi, ahurra ibara lya Kanyonyi akingura orwigi n'enkizi,

Response: ahonaaho akaguza Kasaija kumusubirirra ebibaireho. Aragira kweta Dereeva wa Poliisi ahonaaho. Agya ha isimo abaza na Sabu Insipekita. Agamba Kasaija ati, "Temba Motoka, akagaali kaawe kasige hanu, tugende ahonaaho onyoleke ekibi nambere kigwire."


Instruction: Continue the following story in Rutooro: Bakaraba omu mu laini gw'abaserukale baihayo abaserukale abandi bbana baagenda na motoka ya Poliisi

Response: erukwiragura enyakuhandiikirweho ekigambo "Poliisi". Ha saaha ikumi na ibiri n'edaakiika asatu na itano baahika Itaara.


Instruction: Continue the following story in Rutooro: Kaheesi akaba ali mbega w'amagezi. Okwihaho okutendekwa kwe omu mulimo gw'obwambega akaba azairwe n'ekisembo ky'okutata, n'okusumikaniza ebigambo; akaragaire n'obukaabaga kali kataito kata akaihamu amakuru. Akaba amanyire kugambisa abantu ebi bataraliire

Response: kugamba. Musaija araihire, aine oruhara n'obuleju ha munwa gw'eruguru, amaiso ge g'ebinoko, agaakuroraga nk'agatakurozire ntamanya gakumazire, yabazaaga n'iraka erirukuheheera. Omunwa gwe gwasisangaga ogunyakuroho akaseko akatahwaho. Yabazaga Orutooro omu iraka ly'Orunyoro.


Instruction: Continue the following story in Rutooro: Kaheesi obu yahikire ha kiikaro akarapira motoka baagyemereza yaadi nka abiri kuruga motoka ya Kanyonyi nambere ekaba eri. Akasanga abantu baingi

Response: bagomere aho, abamu bakaba baleesirwe enduuru, abandi bakaba nibazinduka nibagya ha mirimo yaabu. Boona Murusuura akaba abatangire okwirra haihi motoka n'okugikwataho.


Instruction: Continue the following story in Rutooro: Kaheesi hanyuma y'okubungyabungya amaiso kwehinguliriza motoka ahonaaho yakingura motoka, yakwataho Kanyonyi, yarora esagama nyingi esandaire kandi ejubize n'engoye ze, yasanga naahoijahoija, baitu atakakabire. Yaragira okwiriza haihi motoka ya Póliisi. Murusuura na Kasaija

Response: n'owa Poliisi baamukonyera okuhimba Kanyonyi okumuta omu motoka. Baamufubika bulangiti ye ei ekaba eri aho ha ntebe y'omu Landa Rova ye. Baamutwara omu irwarro lya Medikoro, na Murusuura yagenderaho n'abaserukali abandi babiri.


Instruction: Continue the following story in Rutooro: Kaheesi hanyuma y'okuraaza etaara ezikaba nizikyayaka kuhikya obu, yaragira abantu boona okwirrayo hara. Abaserukale

Response: abayasigaire na bo yabataho okutangirayo ebiruuka orubaju n'orubaju rw'enguudo, uwe yasigaara aho na Kasaija.


Instruction: Continue the following story in Rutooro: Yatandika okujaikajaika nk'embwa etoire obusinde naayehinguliriza motoka. Omu kaikaro akamu hayagumire

Response: muno okuserra bakaija okubona nainama naakomaho akantu, yakata omu nsahu y'ekooti ye.


Instruction: Continue the following story in Rutooro: Yayeyongera muno okuserra omu tunyansinyansi otwa haihi n'ensaro y'amabaale g'omu ruguudo yagaruka yakoma akantu kandi yakata omu nsahu ye ey'ekooti. Ahonaaho

Response: amaiso ge gasisana agarukwesiima nk'omuntu obu aba azoire ekintu kye eki arukwetaaga muno obukiba kimubuzireho. Akaba akomere obusonsogoro bw'amasasi g'embundu ya Basitoora!


Instruction: Continue the following story in Rutooro: Motoka ya Poliisi eyatwaire Kanyonyi yagaruka,yaleeta abaserukali abandi abajwara ebirukwera ha mikono, baatandika okulenga n'orukoba rwabu, kunu nibahandiika.

Response: Murusuura bakamusiga ha Poliisi naahandikisa ebi yaboine n'ebi yahuliire. Kaheesi akaba amazire kuhandiika bingi kuruga hali Kasaija nkooku basigaire.


Instruction: Continue the following story in Rutooro: Abaserukali b'ebirukwera ha mikono obu baizire Kaheesi yabaza na bo ebigambo, yasisana arukubata omu kirale, yabasigaho. Yagenda naasirimuka ifo. Yarubata yaadi nka kikumi

Response: naarora noobwegendereza na mukono gw emoso, yagaruka naarubata mpora naarora noobwegendereza ha mukono gw'obulyo. Baitu ha maiso ge akagaruka naasisana nka atazoire eki arukugonza.


Instruction: Continue the following story in Rutooro: Yatandikira hayarugire, naagenda mpora muno, ainamiriire nka arukugendesa emikono n'amaguru, naahigahiga omu bunyansi, naarorarora omu itaka, oti rundi enyindo ye eyekaba esungire, neekaga obusinde! Hanyuma y'okukora ati yaadi nka kikumi n'ikumi;

Response: Kaheesi akasisana nk'anyakuzoire eki akaba naaronza. Nubwo obutoonyatoonya bw'amagita ga hoiro obukaba butoonyere hansi, n'ekiikaro ekirukwoleka ngu motoka ikaire eyemeriireho kumara omwanya mukooto, kandi yasimburaho ahonaaho nk'ei barukuhambya. Ebi byombi akabizonzoora.


Instruction: Continue the following story in Rutooro: Omu irwarro Medikoro abafumu basatu, bakatandika ahonaaho okurwana obulemu okujuna obwomeezi bwa Kanyonyi. Akaba arugirwemu esagama nyingi, nahabweki baarora omu bihandiiko byabu anyakwina

Response: esagama nk'eye nukwo bamuhandiikire aije bwango abahe ekikopo ky'esagama y'okumwongeramu, baatumaho na bagenzi be na bo okwija okumugabira esagama obu eraaba nesisana n'eye.


Instruction: Continue the following story in Rutooro: Abafumu bakahanuurá baikirraniza okumubaaga. Bakasanga arasirwe amasasi abiri. Erimu likaba limutiire itama lyaraba omu kanwa lyafumukira ha rusaya orw'emoso. Erindi likamutahirra haihi n'enkwahwa, lyaraba omunda y'ibeere lyakwata ekifuba, habw'omugisa gwe

Response: omutima lyaguguruka, lyarora ebihaha lyabipucuraho ekipacu, lyabyama omunda. Abafumu bakagasangamu omu mubiri gwe baagaihamu baagatwekera aba Poliisi. Hanyuma y'okumubaaga Kanyonyi akalema okugarukaho, abafumu baasiiba nibarwanirra obwomeezi bwe okuhikya omu kairirizi.


Instruction: Continue the following story in Rutooro: Omu rubuga rwa Kabarole kangire nti n'omu Bukama bwona obwa Tooro na Bunyoro nambere Kanyonyi akaba amanyirwe

Response: kurungi, abantu bakaba nibeekaguza bati, "Kanyonyi, ayamurasire akamuturaki? Akakikora wenka rundi aina abantu abandi abaamuli enyuma, abaamuguliriire?"


Instruction: Continue the following story in Rutooro: Aba Poliisi bakaba baina eby'okwekaguza bingi okukira aho. Ebindi babyegarukamuga bonka. Bakamanya ngu ayarasire Kanyonyi atagenderre okumwiba, habwokuba ebintu bye byona bikasangwa bitakwasirweho; obu araaba yagenderiire kumwiba, akahurra

Response: abantu yatiina yairuka yagenda. "Nooha yamwirukize na motoka? Motoka ekaba cri ye? Ekaba eri Landa Rova kwo nkooku Kasaija na Murusuura barukugamba? Bakairukira nkaha? Embundu ya Bbasitoora bakagiiha ha?"


Instruction: Continue the following story in Rutooro: Ameezi asatu gakisigaireyo kwija kuhika ha kuraswa kwa Kanyonyi, abantu bakaikarra omu kisika kya ha kaifo, baahanuura ifubo lyabu ery'okwita Kanyonyi. "Tonkaguza oti nibamútura ki?" "Ngu uwe munyanzigwa w'Ihanga, ebi ahanuura omu nkurato ngu uwe agogereza ensi, naayekwasa ha rubaju rw'Abajungu, agonza

Response: kutunda itaka lyaitu, taikirraniza n'abahanuuzi abandi. Omuntu wa mulingo ogu habw' okufereza Ihanga lyona haakire afe. Ihanga lyo ly'okwikaraho ebiro n'ebiro. Itungo eri ryona eri atungire Abajungu nubo baakalimuhaire nibamugulirra. Kanyonyi kakuba arugaho n'abandi abo abarukusisana na uwe na bo nibaija okutiina."


Instruction: Continue the following story in Rutooro: Abahanuuzi abo abasatu Rubuza, Katenda na Ruboha obu baamazire okwikirraniza ha kihanuuro kyabu eki, boulemeezi bwabu obundi bukaba bw'okutunga omuhanda gw'okwita Kanyonyi. Eky'okumuha obutwa bakiihaho habwokuba

Response: Kanyonyi tiyanywaga maarwa, kandi tiyakiraga kulya handi. Nubwo baahanwire eky'okumurasa ekiro, baitu nabwo embundu h'okugiiha haabanza kubatalibaniza habwokuba aba Poliisi bamanyire embundu zoona hamu n'amasasi gaazo.


Instruction: Continue the following story in Rutooro: Rubuza nubwo agira ati, "Abasaija tibalemwa, twecwere buli muntu eki arakora. Omu aserre embundu,

Response: ondi aserre omuntu w'okugulirra kwita, kandi n'owa kasatu aserre sente z'okuha omwisi. Baitu buli


Instruction: Continue the following story in Rutooro: Omusaija w'okugulirra boona bakaikirraniza ngu naasemerra agire motoka ye ey'okumwirukya kumubuza n'ensi hanyuma y'okwita Kanyonyi. Hanyuma ya byona Katenda nubwo

Response: yagizire ati, "Boojo mutafooberra ekiturukukora titurukukorra maka gaitu rundi nda zaitu, nitukorra Thanga, kandi nyabura inywe a ikaata ifubo linu!"


Instruction: Continue the following story in Rutooro: Ruboha ayahairwe ogw'okuserra embundu obu ataragigwireho Mombasa yakwata ogwa Congo. Nuho yaihire akabasitoora n'amasasi gaako. Katenda nkooku akaba ali musebeni yatandika okugenda omu basebeni bataahi be rubaju rwa Bukidi okuhikya obu yagwireho omusaija yamusanga

Response: Arua, baitu owaabu ni Sudani, amanyire muno ebya U anda, na Tooro akasangwa aizireyo, yaikirraniza na uwe. Omusaija yagira ati, "Nyowe kakuba ompikiza ebyange ndiba nkusabire, ebya Motoka n'eby'okwebuza n'ensi obindekere, itwe tuli ba Ndaliire."


Instruction: Continue the following story in Rutooro: Rubuza omu meezi ago abiri akaba asoroizeeho omuganda gwa sente, baitu Katenda obu yaizire yamusoborra

Response: omuhendo gw'ensimbi Asiedu omwisi ogu arukwetaaga, baasanga iri nke muno boona batamu emikono okwongera okusorooza.


Instruction: Continue the following story in Rutooro: Omu meezi abiri n'ekicweka entegeka yaabu yoona ekaba eri haihi kuhwereherra kugiteekaniza. Hakaba hasigalire kuleeta Asiedu arole ensi kurungi n'emihanda n'enkiro, amanye amagenda n'amagaruka ga Kanyonyi; na motoka ye,

Response: ayemanyiize n'okukozesa Basitoora egi nukwo hanyuma akole omulimo gwe hatali kulemwa. Katenda akamuraganiza kumumanyisa ekiro Kanyonyi eki aliba naazindukiramu kugenda kurambura rundi eki aliba naatahiramu ekiro kuruga omu safaali.


Instruction: Continue the following story in Rutooro: Katenda akaba amanyangaine muno na Kanyonyi, baaramukyanganaga empaako, baahanuuraga hamu obundi ebintu ebikuru ebirukukwata ha

Response: ihanga lyabu, noobu bataraikirranizaaga obundi, baitu baayahukanaga nibasemererwa. "Weewe bakahikya abaagambire ngu, 'Arakwita ayefoora waanyu.'"


Instruction: Continue the following story in Rutooro: Asiedu obu yahuruutukire aho omu Landa Rova ye amazire kurasa Kanyonyi akagenda obutarora nyuma yaraba omu Ihani, ati na Kitumba yagwa omu rwa Kampala orwa Kolasi, sipiidi zoona yaimarayo. Habw'okutiina ati taikara kusanga Kyenjojo haateerayo esimo aba Poliisi bakamutanga, yakubukira Rugombe, ati na

Response: Butara, ngugwo ali Mukole; obwire kwija kukya kurungi akaba naayerengya nseeri ya Muziizi. Akamara ebiro bibiri ali Buyaga, ha kiro kyakasatu yahika Hoima yagura empapura z'Amakuru. Omu nuho yamanyiire nkooku omulimo gwe gutarakozirwe kurungi. Kanyonyi akaba akyaroho atakafiire noobu baraaba bakaba baroleriire ha liiso.


Instruction: Continue the following story in Rutooro: Aba Poliisi hanyuma y'okumanyisibwa byona kuruga hali Kasaija na Murusuura n'ebi Kaheesi ebi yazoire n'abafumu ebi basangire omu mubiri gwa Kanyonyi baararangya

Response: amasimu, ha sitenseni za Poliisi zoona, handi baita emihanda baatandika n'okwaza motoka zoona eza Landa Rova tibaikara kusangamu anyakwina Basitoora ey'amasasi x 33.


Instruction: Continue the following story in Rutooro: Omu Irwarro Medikoro Kanyonyi bakaba nibamuliisiza omu binywa bamutaireho n'omuserukale n'aamulinda,

Response: omwisi taikara kugaruka; ekyakabiri kakuba atandika okubaza abagambire ebi yarozire batakamutiire embundu.


Instruction: Continue the following story in Rutooro: Banu abasatu Rubuza, Katenda na Ruboha, bakaba nibateera enkomi nibagira bati, "Ha Kamaanya ogu atabukire enkuba alihya omurro." Baitu

Response: kandi handi nibeeteerana n'abandi nibeekaguza nibeehwisa bati, "Abantu b'omwaitu munu tibahwerwayo, leero ogu bwigara omusaija atagira kabi baamutura ki?"


Instruction: Continue the following story in Rutooro: Ebiro bbina bihingwireho hanyuma y'okuseeserwa kwa Kanyonyi, Katenda akeeta mwenekati waabu Karungi ou akaba naakora obwa Naasi,

Response: Medikoro kugenda na uwe omu Baara ya Nkwine Bunyonyi. Karungi nkooku akaba atali ha mulimo yaikiriza baagenda hamu.


Instruction: Continue the following story in Rutooro: Orubazo rwa Kanyonyi nurwo rukaba ruli ha kalimi ka buli muntu omu kasumi ako. Karungi omwisiki w'omunwa gw'endere

Response: n'akanyindo k'engusuuru, n'ebikya by'endangira, n'amaino g'obutaagi, n'okuguru kwenziringe n'amaiso g'amabona, ataikaleho atakatandikire orubazo oru na mwene waabu Katenda.


Instruction: Continue the following story in Rutooro: Yamugira ati, " Adyeri Irwarro lyaitu lyona likacwekwamu epumpu habw'okuraswa

Response: kwa Kanyonyi, baitu abafumu nibakora nkool u barukusobora okukiza nbwomeezi bwe."


Instruction: Continue the following story in Rutooro: Obu bahikire Nkwine Katenda yaserra akameeza karungi aka ha rubaju omu nsonda baikarra na Karungi, omuheereza yaija, Katenda yakaguza ati, "Bakuleetereyo

Response: ki, Akiiki?" Nandi Karungi ati, "Bampeyo ka 'swiiti sheri'." Katenda nubwo aragira kuleeta sheri emu, n'ecupa ya biya emu. Baatandika okunywa.


Instruction: Continue the following story in Rutooro: Ka sheri ka Karungi obu kaahoiremu bamwongerayo kandi, baaleeta n'aka kasatu. Nubwo Katenda atandika ati, "Obu tubairege nitwija twikairege nitubaza ha bya Kanyonvi. Nyowe buli

Response: ntiinirege kubaza bingi na Dereeva oli aroho. Iwe Akiiki oli wange, ekindukugambira iwe buli nkiziikire, nahabweki ekindi ha mutima kyona nindagirwa okukikugambira." Karungi yaculeera yamuhunda amatu.


Instruction: Continue the following story in Rutooro: Katenda ayongera amugamba ati, "Nyowe omanyire ebigambo timbirumaruma, ekindukubaza nkibaza bbwa. Ningamba nti Kanyonyi ogu asemeriire kufa, munyanzigwa w'Ihanga. Naasemerra afe

Response: Ihanga n'Omukama bisigaleho. Nyowe Akiiki mmanyire bingi kandi kakuba nkugambira ekigambo onyesigege." "Tali ni nyowe ayamurasire, ekibi eki yakozire nikyo kirukumuhiiganiza."


Instruction: Continue the following story in Rutooro: Iwe obu twikairege nitwija ogambirege oti, "Niiwe orukumukoraho." Kandi wayongeraho na kinu oti,

Response: "Tarukusobora kuhuumura noobukwakuba okugwijagira batamutiire 'Mofiya'." Karungi aikiriza ati, "E, Mofiya niyo erukumugwijagiza."


Instruction: Continue the following story in Rutooro: Katenda nubwo amugira ati, "Leero nu iwe niiwe orukwija kwihiraho Ihanga linu

Response: ekikoligo, Kanyonyi noosemerra omugwijagirize kimu obutaimuka." "Kandi busaho n'omu arukwija kwekengesereza. Kambikulekere."


Instruction: Continue the following story in Rutooro: Karungi aka sheri kakaba katandikire okumukwata, kandi obu kaamukwataga uwe ahuna kwonka, omu

Response: kiikaro ky'okubaza muno, baitu byona Katenda ebi yamugambiire akabihuliriza kurungi, kandi akasisana nka ayabiikiriize.


Instruction: Continue the following story in Rutooro: Esaaha mukaaga gw'ekiro obu gwahikire owa takisi yaija okubatabarra nkooku Katenda yamuraagiire. Yabanza yatwara Karungi Medikoro. Katenda obu akaba naamuraga yakora omu nsahu ye

Response: ey'empali enyuma yaihayo ekikonjojo kya siringi za nooti yakimukwomeka ati, "Nkukwo Akiiki." Karungi yasiima muno muno. Omubingi wa takisi akateekereza ati, asiimire muno ati, habw'okumunywisa.


Instruction: Continue the following story in Rutooro: Mbega Kaheesi akaba ataikaliire kwonka omu biro ebi byona, akaba naarabanganamu naatweka n'entasi ze omu biikaro nambere abantu bakira kusumururra obulimi bwabu nk'omu baara. Akaba amazire kusorooza engiga nyingi ezirukukwatana n'obwomeezi n'okuraswa kwa Kanyonyi. Akaba amanyire ngu Katenda akagenda Mombasa omu biro by'enyuma aho yarugayo yatoma ogwa Arua. Akaba naaserra ki? Akamanya nkooku

Response: yatwaire Karungi omu baara ya Nkwine ha Kyamukaaga ekiro, baagaruka omu itumbi, noobu araaba ali mwenekat waabu bwona kaatamutwara. Kaheesi akaba amanyire nkooku Ruboha yagenzire Kongo, uwe noobu araaba yasoboroire ngu akagenda kurora abafumu. Kaheesi akaba amazire okukizoora ngu omu Irwarro lya Hoica atagyeyo, akarabaho kwonka. Akaba naaserra ki? Kandi habwaki asereka eki amutwaire?


Instruction: Continue the following story in Rutooro: Hali Rubuza Kaheesi akeetegereza ati akaba agulize itaka lye, kandi akaba naalengaho n'okweyohoza sente hali abantu abamu, sente ezi akaikozesa ki? Taru kwombeka nju, tarukulima cai, tarukusuubura ngu ego! Zikatoma ha sente zoona ezi? Ha bya Asiedu entasi ze zikaba zimumanyisize nkooku baboine akasaija kagufu kasarwire amatama kanyina n'amaino gasongoire kali na mugenzi wako omu

Response: motoka ya Jipu, baalyaga omu kirabo kya Saadi ekikorwamu Abaharabu Kabarole. Nibasisa baararaga omu Jipu yaabu egi, haroho omu ayababoine beemeriire na Katenda na Ruboha ekiro nibasisa nk'abarukucika muno. Bakaba nibacika ki n'omuntu endugaruga nk'ogu? Omuntu ogu araha? Aka Jipu ako kakatoma ha? Ebikaguzo ebi byona bikaba nibitalibaniza obwongo bwa Kaheesi, akaba naasemerra kubitungira eky'okubigarukamu.


Instruction: Continue the following story in Rutooro: Omu Irwarro ha kiro Kyakataano hanyuma y'okuhutaazibwa kwa Kanyonyi, okunihira kw'okukira kwe kukaba kutandikire kwija, baitu akaba nakyasaasa muno omu kifuba kandi

Response: habw'isasi erimu ery'omukanwa eryahutaize orusaya akaba atarukusobora kulya n'okunywa omu mulingo gw'obutoosa, bakaba nibamuliisiza omu binywa. Baitu okukira byona akaba atarukusobora okugwijagira.


Instruction: Continue the following story in Rutooro: Ha kiro eki Karungi akabaali ha kulinda omu kairirizi. Omufumu akaija yaragira Karungi okuteera Kanyonyi enkinzo ya mofiya okumugwijagiza yamuha akacupa kahyaka ak'omubazi ogu, yamuragira okumuteeraho kimu kyamukaaga

Response: ky'omubazi ogukaba guli omu cupa. Karungi yaihayo etereeyi erukwera ey'ekyoma, yataho akooma akalenga omuswija n'enkinzo n'omubazi gwa mofiya, yabihimba yabitwara omu kasiika ka ha rubaju nambere Kanyonyi akaba naarwalizibwa.


Instruction: Continue the following story in Rutooro: Yabanza yamulenga omuswija, hanyuma aijuza enkinzo omubazi gw'okugwijagiza, obu akaba naimukya ati kugimuteera, nihaija omuntu naairuka naakingura orwigi n'amaani yamumanyisa ati omurwaire ow'omu kisiika ekikooto omugu w'ensimbo arugire ha kitabu yayeteera hansi, naaruma amaino, naaleeta ifuro kandi naasambagana, Karungi

Response: nukwo kugarra enkinzo ha tereeyi he meeza ahonaaho airuka kugenda kukoraho omurwaire oli. Ahonaaho n'omufumu ou akaba akiri omu kasiika ke atakagarukireyo obu yahuliire epumpu enyakucwekere omu wooda yarugayo yaija okurora ekibaireho. Yakoonyera naasi Karungi okukoraho omurwaire w'ensimbo n'okumuhuumuza.


Instruction: Continue the following story in Rutooro: Obu baamazire kumubyamya kurungi omufumu yagonza kugenda na Karungi kurora Kanyonyi nkooku ali. Naasi akaba ataine

Response: nkooku araamutanga kugenda na uwe. Obu bahikireyo omufumu akabanza okwekanga obu yarozire omu kacupa k'omubazi gw'o-


Instruction: Continue the following story in Rutooro: kugwijagiza akaamuhairege kali kahyaka kaijwire, hasigairemu kicweka; yamukaguza n'iraka ly'enkizi

Response: ati, "Omubazi gwona ogu ogutiire omurwaire? Nyowe nkuragiirege kimu-kyamukaaga eky'akacupa ako!"


Instruction: Continue the following story in Rutooro: Karungi yagarukamu n'obutiini n'omutima ogusingirwe omusango ati, "Enkinzo nyikaire ntakagimutiire

Response: nuho banyetera kukoraho omurwaire w'ensimbo omubazi gukyali omu nkinzo. Nsobeze mufumu."


Instruction: Continue the following story in Rutooro: Omufumu yaimukya enkinzo yasanga omubazi gukyarumu kwo yateera ekiikoohi ati, "Ehu!" Omubazi ogundi

Response: yagugarra omu kacupa yasigamu kimukyamukaaga kyonka uwe wenka omufumu omujungu yakiteera omurwaire Kanyonyi okumugwijagiza.


Instruction: Continue the following story in Rutooro: Omufumu yaragira Karungi okutwara etereeyi n'ebintu omu kisiika kye. Obu baahikireyo yamuhindukira ati, "Karungi obaire ki? Oikaire noija kukoraki eki? Naasi nka iwe anyakumazire omwanya ogu

Response: gwona nookora omulimo gunu noosobora okukora ensobi nk'egi? Kakuba omubazi ogu gwona obaire otaire omu nkinzo gugenzire omu mubiri gwa Kanyonyi obaire omuhaire okugwijagira kw'ebiro n'ebiro!"


Instruction: Continue the following story in Rutooro: Karungi yatandika okurra. Omu kasiika ka Kanyonyi muka Kanyonyi ayarozire omufumu naacwekwa enkizi

Response: yahurra n'ebi yagambire, na Karungi ebi yagarukiremu na uwe akaba narra. Omufumu obu


Instruction: Continue the following story in Rutooro: akaba naaturuka kugarukayo akasanga muka Kanyonyi amwitiire omuhanda ha rwigi

Response: rw'aheeru narra ati, "Mufumu ningonza oteho Naasi ondi ow'okukoraho iba nyowe."


Instruction: Continue the following story in Rutooro: Omufumu akaba atarukusobora kusereka ekintu nka kinu hali aba Poliisi, nahabweki Insipekita wa Poliisi

Response: akamanyisibwa omu nsita. Naasi Karungi baamuha turanzifa ya bwango. N'okurolerra ebirukukwata hali Kanyonyi baakwongeraho amaani.


Instruction: Continue the following story in Rutooro: Hanyuma y'ebiro munaana eby'okuraswa kwa Kanyonyi akaba naasobora kwimukya omutwe. Omuserukale wa Poliisi akatandika kumukaguliriza ebigambo

Response: bike hali ebi yarozire batakamurasire. Penesilini mubazi gwa mahano, obuhuta bw'omukanwa bukaba butandikire okuhinya n'okwoleka obwokurorraho bw'okukira.


Instruction: Continue the following story in Rutooro: Owa Poliisi akamukaguza ati, "Ayakurasire okamuroraho? Akabanza yakwemereza? Akaba ajwaire ki? Mujungu, Muhindi, nandi nairagura?" "Obu araaba akaba

Response: ali arukwiragura, boojo Mutooro?" Ebikaguzo binu byona Kanyonyi akasobora kubigarukamu mpora mpora, ekigambo ekiyanagaga kyona omuserukale naakikoma n'ekalaamu ye.


Instruction: Continue the following story in Rutooro: Ha kiro eki ekya munaana hakabaho okujagarra n'okuhunirra kwingi omu rubuga rwa Fort Portal habwokuba ha saaha nka

Response: ina ezanyamusana kikaaturuka ngu, "Katenda bamukwasiire, nibamutura ebigambo by'okuraswa kwa Kanyonyi!" Bakamutwara baamusiibya Bboma nibamukaguliriza hanyuma orwebagyo baagaruka baamulekera.


Instruction: Continue the following story in Rutooro: Ha kiro eki kyonka omusaija omugufu ow'ebisarule by'amatama n'amaino gasongoire, n'omutwe gw'amahiga. Ajwaire ekipiira kikuru na sikaafu emuli omu bikya,

Response: n'enkaito ezimazire ebiro zitakabonaga kabazi zimuli omu bigere, akasara tikiti ye omu rubuga rwa Hoima yakwata Baasi naija Fort Portal.


Instruction: Continue the following story in Rutooro: Omu Baasi atabaze na muntu, yaikaraga amaiso agataire omu idirisa naarora enkiro n'ebintu ebikaba biri ha muhanda rubaju. Omugenzi omu,

Response: obu yamukagwize naagonza kutandika orubazo ati, "Iwe taata noogenda nkaha?" Yamugarukamu naamwehoihora ati, "Mimi sijuyi kiganda." Omugenzi na uwe.yagira ati, "Cii!"


Instruction: Continue the following story in Rutooro: Omusaija ogu omugenzi atarukugonza kumanyirirwa nuwe Asiedu omwisi. Sabbiiti egi ei yamazire, naasoma amakuru naahuliriza na ha Rediyo etamuhe

Response: kusemererwa, yaikaraga naateera enkomi, naaruma n'akaara ati, "Ha ndi musaija ki? Omulimo ogu nayehaire okukora ntaguhikirize, ensimbi z'abandi nkairiira busa!"


Instruction: Continue the following story in Rutooro: Baasi ya Bunyoro eyamulesire etamuhikize kimu Fort Portal akarugiramu Kitumba. Omwirima ogu nyakusemba abakozi b'obubi obu gwatandikire yatandika kurubata mporampora kugenda omu rubuga. Akahikira ha nju ya Katenda munywani we.

Response: Akasangayo abantu baingi abakaba baizire okukaguza Katenda eki baali bamukwatiire, na ba Poliisi ebi bamukagwize. Asiedu yalinda boona babanza baagenda nubwo yayesere Katenda baagya nambere Nyakabwa ezarra batandika okucika buhyaka.


Instruction: Continue the following story in Rutooro: Katenda akaba atarukusobora omu kasumi kanu kwerabya omu irwarro. Mwenekati waabu bakaba bamuhingisize ekiihinihini. Uwe wenka bakaba bamusibiiize omu Poliisi nibamukaguliriza ebirukukwata ha by'okuraswa kwa

Response: Kanyonyi, nahabweki hanyuma y'okusoborra n'akalimi irwarro lya Medikoro nkooku liri, n'akasiika k'omuzigu waabu arukurwalizibwamu yateera akasisani ha rupapura. Abantu b'obulemu binu babimanyire kurungi. Yakaha Asiedu.


Instruction: Continue the following story in Rutooro: Eki bagambire ngu abaisi b'abantu tibagira mutima, kandi nkooku batagira mutima nukwo batagira nkizi kikahika kwo. Dora obwire obu bwakiire nyenkya, omu ihangwe peregecu

Response: omu saaha z'okubungirramu abarwaire Asiedu akajwara ekanzu yataho n'akakooti karukwera, yayebohesa ebyokulya omu katambara, yarubata naatyaguza yagenda omu irwarro. Yataaha wooda y'abasaija yagiteera yagirabamu.


Instruction: Continue the following story in Rutooro: Hanyuma yaturuka aheeru naho yayehingulirizayo. Deeru ekyamunanuliire kimu obu akaba naaraba aheeru nikyo kinu, ha rwigi orumu akasangaho omuserukale

Response: wa Poliisi aikaliire ha katebe kataine ky'okwigamira, akwasire embundu, yamanyira kimu ati ako nuko kasiika k'omuntu ou arukuseera kwita arumu.


Instruction: Continue the following story in Rutooro: Yateera ekisisani ky'amaani omu mutima gwe eky'ensisana y'ekiikaro kyona, entaaho n'enturuko. Yayeyongera kurubata aheeru okwehinguliriza. Yahika

Response: ha kizaaniro ky'omupiira. Yarora orutindo orurabwaho ab'ebigere nibaruga rundi nibagenda ha nguudo enkooto eya kolasi eya Kampala.


Instruction: Continue the following story in Rutooro: Ha rutindo runu akabanza yayegeka n'akabakuli ke hansi yasirimuka hansi nk'arukugenda okunaaba rundi kunywa maizi, ntamanya naagenda okurora orutindo oru obu ruraaba rugumire okurabwaho motoka ya Jipu.

Response: Akarugayo ananukire ati orutindo noobu ruraaba rwakoliirwe ab'ebigere bonka, kandi noobu ruraaba rutaine miti orubaju n'orubaju baitu dereeva omurungi, kandi arukwiruka kujuna obwomeezi bwe tarukusobora kulemwa kurabyaho motoka.


Instruction: Continue the following story in Rutooro: Baitu kandi Asiedu obu akaba naaruga hansi omu rutindo naasa nk'arukukomaho akabbakuli ke akaali kabohere

Response: omu kitambara-pamparana na Kaheesi ou akaba naaruga omu Laini y'abaserukale naagurukira haihi hali, kugya mu Irwarro.


Instruction: Continue the following story in Rutooro: Kaheesi amuramukya omu Ruswahiri ati, "Jambu!" Asiedu amugarukamu ati, "Sijambu!" Kaheesi agaruka ayongera amukaguza omu Ruswahiri

Response: ati, "Onafanya kazi gani hapa!" Asiedu agarukamu ati, "Natoka kunywa maji Baaba." Baahukana, buli omu atoma ogwe.


Instruction: Continue the following story in Rutooro: Kaheesi atungamu okugurukyagurukya kuke omu mutima gwe habwokuba aho nambere yasangire omusaija

Response: naaruga hakaba hataroho muhanda ogw'abantu abandi boona basirimukiraho okugenda kunywa amaizi rundi okunaaba.


Instruction: Continue the following story in Rutooro: Kaheesi atamanye nkooku akaba ali haihi kukwata omu ngaro omusaija ou akaba naaserra n'obwomeezi bwe, na Asiedu

Response: atakenge nkooku omusaija ogu ayamuramukize ataaha naamuseruza abiri kandi noobu akaba naagenda, ebye nibyo akaba naagya okukoraho.


Instruction: Continue the following story in Rutooro: Hanyuma y'okurambura n'okutata kw'Asiedu, eki yazoire ekyali nikisisana nk'ekizibu nukwo kwihaho omuserukale omulinzi ha rwigi

Response: rw'akasiika ka Kanyonyi okumara ekicweka ky'esaaha kyonka ha kiro kya Sabbiiti, ekiro nukwo amalirre omulimo gwe.


Instruction: Continue the following story in Rutooro: Obu yarugire omu Irwarro ha kiro eki Kyamukaaga yakwata ogwa Kitumba oku nuho yaikaire okuhikya omu

Response: kairirizi. Akairima obu katandikire yasoobooka mpora yagaruka omu rubuga omu kiikaro eki baali baragaine kara na Katenda.


Instruction: Continue the following story in Rutooro: Obu yahikireyo akasangaho na Ruboha. Yabasoborra nkooku atasangire bulemeezi bwona kuzoora akasiika nambere "Adui" (nkooku yamwetaga, amakuru ngu omunyanzigwa) akaba ali. Omuzaano gunu nugusisana nk'ogukaba nugumusemeza okuhingurana, habwokuba obu akaba

Response: naabasoborra ebi yarabiremu akabibaza n'ebimwemwe ha maiso. Obwomeezi bw'omuntu hali uwe na hali abo abasatu bukaba buli laisi muno, rundi abamu abo habw'okutabaara omu bulemu nikyo ky'abaletiire omwoyo ogu tindukumanya.


Instruction: Continue the following story in Rutooro: Akabagambira eki arukwetaaga bamukorre kiri kimu kyonka, okwihaho omuserukale ha rwigi okumara ekicweka ky'esaaha kurugirra ha saaha ina z'ekiro. Ruboha nubwo agamba ati, " Deeru eki omuntu naakikora ata? Omuserukale wa Poliisi ali ha rwigi

Response: naalinda n'embundu ye ngu omwiheho! Omuhimbe rundi omukurre?" Katenda agambira Asiedu omu Ruswahiri ati, "Tikirukusoboka kwiha omuserukale ha rwigi, kwata omuhanda gwawe ogende, n'omugoyo gunu gwona niiwe wakagulesire kakuba omuntu wamwitiireho buli, binu byona biba bitaroho."


Instruction: Continue the following story in Rutooro: Asiedu abarora nk'arukubagaya habw'obutamanya bwabu. Abagira ati, "Buli musaija weena noobu aba arukwera noobu aba arukwiragura, noobu aba muserukale rundi musomesa agonza

Response: omukazi. Genda muserre omwisiki murungi, ayetaireho aka pauda akarukuboya, ayenuliisirize nka sukaali, ayeyorobye nk'ekyenju, mutaabone omuserukale naamukurata okuhika ha mutaano gw'orubuga runu."


Instruction: Continue the following story in Rutooro: Nandi Ruboha ati, "Ego kwo weewe", ati, "werekere, nyowe mmumanyire arukusobora kukora ekintu nk'eki nk'aho na hanu. Omanyire mwihwa waitu oli Kabanweri akagaruka: Ataaha Nairobi, Mombasa nuwe agimanya, Kampala egi leka kugamba. Oruswahiri arulyą nk'ebitooke, Oruganda

Response: oru arunaabiramu kandi n'Orudugudugu abazamu kimu kimu. Kakuba mbaza na uwe naasobora kwikiriza ahonaaho. Ngira abo Adyeri obu obona baikaire omu mahanga oku niyo mirimo bakora. Uwe agoba kutungayo orwa kiswiga niyo nooti ya siringi ikumi."


Instruction: Continue the following story in Rutooro: Ebi byona obu baamazire kubimanyisa Asiedu yasemererwa. Yabatererra ekigambo ky'esaaha, kandi ekindi yabamanyisa ati,

Response: "Omwisiki naasemerra acwe amagezi goona omuserukale amusoonasoone naamutomya nkiro ya ha bugwaizooba, nuho gw'omu maduuka."


Instruction: Continue the following story in Rutooro: Ruboha naasisana atatunge bulemeezi okwikirizisa mwihwa we okukozesa amasano ge ag'anyakuli omu buhangwa bw'abakazi okucunda abasaija. Atamumanyise ekigendererwa kyonyini,

Response: kyonka akamugira ati naasemerra amwihe ha rwigi rwa kasiika ha saaha ina, kandi amwebese omulimo gwe okumara edakiika asatu.


Instruction: Continue the following story in Rutooro: Ruboha yasigira omwihwa we omuhendo gwa siringi ogurukusobora kugura eby'okwezigura emirundi kikumi okukira

Response: nkooku yakwetaagire. Nahabweki Kabanweri noobu akubaire ainemu akakekerreme entomi nyinarumi yamutiire egi etakasigemu.


Instruction: Continue the following story in Rutooro: Yamuha amagezi abanze agyeyo nyenkya Sabbiiti arole ekiikaro, n'obuhanda n'enyigi, n'emiti

Response: nambere abantu basobora kubaliza omu kairima nukwo ekiro haleke kubaho obulemeezi bwona.


Instruction: Continue the following story in Rutooro: Asiedu obu yayahukaine n'abataahi be omu kuhanuura kwabu okw'omwirima okugenderra kumarraho kimu obwomeezi bw'omuntu ow'omuhendo ati omu maiso g'ab'omuka ye n'abaabu, n'ekicweka kikooto eky'Ihanga atagende

Response: aterekeriire ha yaraaraga. Akaraba Medikoro nukwo ayeyongere okwetegereza ekiikaro nkooku kisisana ekiro; nambere hali etaar. n'abantu baingi n'omuserukale ha ikarra rundi haabyama. Ebi byona akarugayo abiigusire.


Instruction: Continue the following story in Rutooro: Nkooku entegeka ye ekaba eri atakarugire Hoima, nyenkyakara ha Sabbiiti, motoka egi eya Jipu ei akaba

Response: anangisize ha murundi gw'okubanza ekaija yamusanga asigaize mairo ina kuhika Fort Portal ha ruguudo rwa Kampala.


Instruction: Continue the following story in Rutooro: Asiedu eki akaba naagenderra nukwo kwolekera kimu Dereeva ogu enkiro zoona

Response: n'emihanda y'okurabamu. Akamubandiza ha rutindo rw'ebigere orurukugenda Medikoro, baarurora baarwekebiija, na hansi


Instruction: Continue the following story in Rutooro: Dereeva yagyayo, yarugayo agumize ati, motoka ye tesobora okurucwa. Kandi eky'okutagira bibazi ha

Response: rubaju eki atakyetemu kaabuntu akagira ati, "Omujega wenka nuwe arukusobora kulemwa kurabya hanu motoka."


Instruction: Continue the following story in Rutooro: Yamwongerayo yamwoleka ekisambiro ky'omupiira ekiri haihi n'Irwarro kandi n'orutindo oru, yamwoleka n'akabira ka kalituusi

Response: omuntu haasobora kwesereka. Batembatemba hamu baahika omu zigati ya Medikoro, baitu omu wooda batatahemu baagaruka.


Instruction: Continue the following story in Rutooro: Asiedu na mutaahi we baija omu kaikaro nambere Katenda yamuraganiize okumusigira ebbaruha erukumanyisa nkooku byona bihoire n'omwisiki

Response: oku araaba azookere. Ebbaruha ekaba ehandiikirwe omu bw'okurorraho oburukumanywa bombi kihandiika na kihandiikirwa. Bornbi baagaruka gwa Kitumba basementirwe.


Instruction: Continue the following story in Rutooro: Ha saaha nka munaana Dereeva akaija wenka omu rubuga okwijuza motoka amagita

Response: n'okuta agandi omu galani za sipeeya. Bakaba baguzire n'ebyokulya bingi eby'omu mikebe.


Instruction: Continue the following story in Rutooro: Enamba za motoka ezikaba ziroho zaali birinda mutwe, ezaayo zoonyini bakaba baihindwire. Asiedu ayasigaire omu lyesereko lye, ataikale naakora amasa. Akasigara naazigura akabundu

Response: ke naakatamu amagita, leeru murundi gunu naamalirra kuta ha kiito. Akalengerra ati, ebyasi bibiri tibyaleme kumara omulimo gwe baitu omu Basitoora akatamu mukaaga.


Instruction: Continue the following story in Rutooro: Omu ntegeka ye akaizirwa n'ekiteekerezo kinu. "Kakuba omuserukale oli agenda n'omwisiki nkooku ndukunihira, tindukutekereza nti aratwara n'embundu ye. Tikiri ky'amakune hali omusaija kugenda kubaza n'omwisiki akatwara n'ebyokurwanisa. Boojo ninsemerra nkozese emundu ye eri kumaraho 'Adui', rundi nkozese

Response: akange kanu?" Yasanga ati, nikisoboka emundu eri kutabamu byasi, ebyasi omuserukale asobora kuba abitaire omu nsaho z'cby'okujwara bye. Baitu kyonka yamalirra ati, emundu obu aragisangaho na yo arairuka nayo, neesobora kumukoonyera kakuba habaho obulemu bwona abantu nibamubinga.


Instruction: Continue the following story in Rutooro: Ha Sabbiiti egi abategeki abasatu bakasiiba beenaganagire habw'okubuza obusinde. Katenda akeegendera Katwe.

Response: Ruboha yakwata ogwa Bwamba, Rubuza yagenda Kampala. "Nsiga nibugwa" akati k'obuliba nikagamba.


Instruction: Continue the following story in Rutooro: Hali Asiedu ekiro eki kikamuzokera nk'ekigizire esaaha nyingi, akaba aine amairu g'okumalirra omulimo gwe bwango akagenda. Aba Poliisi bakaba batarukuteebereza ngu nihasobora kubaho ekintu kyona ekihyaka, kandi Sabbiiti nkooku kiba kiro ky'okuhuumura buli muntu weena omulimo gwe ayekorrakorraho ati.

Response: Muka Kanyonyi akaba atandikire kuguma ati, "Ibanyowe arabicwa ebigoye." Kandi aheeru akaba atarukutunturrayo naamanya ati, "Aba Poliisi baliyo." Omunda akamanya ati, "Naasi Karungi bakaba bamuhingisize." Omu iguru akamanya ati, "Ruhanga aroho." Muka Kanyonyi yararaga omu kasiika ako naarwaza iba.


Instruction: Continue the following story in Rutooro: Kabanweri akatandika kara okwecayura. Nubwo nyinenkuru omuka yamukaguza ati, "Leeru koyekozereho kundi Abwoli,

Response: noogyaha?" Nandi Kabanweri ati, "Kandi Amooti dansi obu zaizire otaimanye? Bbaara obu baazombekere otaihurre!"


Instruction: Continue the following story in Rutooro: Ha saaha nizo zimu ezi, Asiedu akaba ayemeriire ira omu kaikaro ke amaiso agahangire orwigi nambere omuserukale akaba aikaliire. Eki yayekaguzaaga atarukwegarukamu nikyo kinu, "Boojo orwigi oru rurumu ekisumuruzo rundi mugomboli omunda?" "Boojo

Response: ndahambirizibwa kuraba omu kasiika?" Ha saaha isatu n'ekicweka aka motoka ka Jipu kakaija mpora-mpora kaasimba gwa ha kiituuru ky'emiti ya ha kizaaniro kya Medikoro, karoleriire orutindo rw'ebigere. Dereeva akaba akarugiremu ayeserekere omu kabira k'emiti.


Instruction: Continue the following story in Rutooro: Ha saaha isatu n'edakiika asatu na munaana omuserukale wa Poliisi akaija naarubata n'ebigere yasanga akamotoka ka Jipukeemeriire

Response: aho, yayemerraho kake, yakateera toci ha namba zaako, n'omu maiso nambere Dereeva aikarra yabona katarumu muntu yarahaho yagenda.


Instruction: Continue the following story in Rutooro: Dereeva wako ou akaba ayeserekere omu miti aroleriire ahonaaho empiita yamuruga omu mankwahwa

Response: yatoonya. Okuteera kw'omutima gwe akateekereza ati, enyakuli omu yaadi kikumi naasobora okuguhurra, yayekwataho.


Instruction: Continue the following story in Rutooro: Ha saaha isatu n'ekicweka Kabanweri akaija yayerabya omu maiso g'omuserukale omudugudugu, yasiga yamuramukya ati, "Jambu." Okuboya kw'ebyokujwara bye kutamusige omutima omunda yasigara amukurasize amaiso. Hanyuma y'edakiika ikumi Kabanweri agaruka okurabaho. Omuserukale obu yamulebere naija omu kairima ayemerra, agonza kutandika

Response: emboozi, Kabanweri amugira ati, ."Waca kidogo, mimi ntarudi sasa hivi." Omutima gw'omuserukale gukaba gutandikire kuteera bwanguho okukira nkooku gukaba nugukora omu dakiika z'enyuma. Okurora omwisiki omurungi ati, kandi arukuboya kurungi ati nuwe abandize kumuramukya, yamugira ati, "Kanyije," kandi amanyire Oruswahiri.


Instruction: Continue the following story in Rutooro: Hasigaire edakiika itaano kuhika esaaha ina, zimuleeta Kabanweri obu nuu Asiedu aroleriire byona ebirukufaaho. Omuserukale obu yamuleebere najja

Response: ayemerra, ayetaho amaiso g'okusemererwa ha buso bwe, obwire noobu buraaba bwali buli kiro. Kabanweri ayongera kuheeheza iraka mu Ruswahiri.


Instruction: Continue the following story in Rutooro: Ha saaha ina zoonyini amugira ati, "Ija twireeyo hali tuleke kutokerra omurwaire." Hati omuserukale emundu n'omulimo gwe akaba atakyabiijuka. Kabanweri ayebembera naagenda mpora, obu bagenzireho yaadi nka abiri, omuserukale ayesika aterekerra na uwe ibega ha ibega, aihayo omukono gwe kukwata ogwa Kabanweri; Kabanweri na

Response: uwe aguhayo n'okugonza. Omuserukale akagusanga mgworoba muno kandinugu. tagata. Omu bitlekerezo bye agira ati, "Nsenyiirwe Kiyaga, tinkabonaga mwisiki murungi nk'onu. Obu. rungi bwona obw'omu iguru nuwe bwahweriireho." Baagenda baasimba omu kituuru ky'omuti gw'omucunguwa, yaadi nka nsanju kuruga ha kasiika akarukulindwa. Bakahikaho esaaha ina n'edaakiika munaana.


Instruction: Continue the following story in Rutooro: Ifo ha kabira ka kalituusi ha kizaaniro esaaha obu zahikire ina zoonyini, Dereeva yasoobooka mpora yaija ha motoka ye yakingura orwigi rwayo, yaikarra omu kiikaro

Response: kye. Yatamu ekisumuruzo motoka yayaka, injini yatandika okuzina mpora n'owa muli atarukuhurra, nkooku akaba agitegekere kara okukora. Orwigi rw'okutaahya Asiedu kakuba aija nairuka yarusumurra rwaikara rukingwire.


Instruction: Continue the following story in Rutooro: Ha saaha ina n'edaakiika, ikumi na isatu, Asiedu, ajwaire abuliizemu, asigireho amaiso gonka, engaro ezitairemu gilavusi! Omukono gwe ogw'obulyo guli omu nsaho y'omupiira gukwatiriire embasuko y'embundu, asimbura arubata naija ha rwigi rw'askasiika ka "Adui". Omunda hakaba harumu akataara akataito nikaaka. Akwata ha ibona ly'orwigi. Ekiyatiinaga ira lyona asanga kitaroho. Orwigi rukaba rutabohere, asindikaho kake n'omukono gwe ogw'emoso. Ahurra nirusisana orurukutiga, amanya ati haroho

Response: omuntn abyamireho arukurwaza "Adui" abyamire akubukiire owe agwijagire. Alekera emundu ya Basitoora eti "Paa! paa!" ibiri zikurataine ahamu. Ahwangura embundu y'omuserukale n'enkufiira ei-ekaba asigire omu ntebe agira ati, "Maguru nkakwima ki?" Araba ha office enkuru aguruka enguudo erukugenda Kibaale, asanga Jipu neeyaka ha kisambiro agyesoka. Dereeva agiha omurro. Akatindo k'ab'ebigere ako, batazoolemu bulemeezi okukarabaho. Obu bahikire omu Kolasi Jipu yasisana nk'erukugendera omu mwanya.


Instruction: Continue the following story in Rutooro: Omu Irwarro omu wooda y'abasaija abantu boona ebigambo bikabateera nk'enkuba etali maizi. Bakabanza baahurra embundu ibiri eza hamuhamu haayongeraho iraka ly'okukunga kw'omukazi, abandi

Response: bake baahurra emirindi y'omuntu arukwiruka. Muka Kanyonyi akaimuka naakunga naagenda omu wooda enkooto ati, "Musaija wange bamwita, nyowe nkatangana ki? Maweee ngyaha nyabura nyowe."


Instruction: Continue the following story in Rutooro: Naasi omusaija yajumbutuka bwango n'etaara enkooto yataaha akasiika ka Kanyonyi amaiso gabura oburoro. Akasiika koona n'ensiika na siiti n'ebisago bikaba biijuliire kimu esagama. Ayekaguza ati, "Boojo afiire nandi harumu akarukuteera?" Akwata omukono kuhuliriza

Response: ebinywa alema kuhurra akantu, na uwe enkizi ekaba emuli kubi. Aijuka bwango kuterra Omufumu anyakuli ha rubu esimu, habwokuba omu buli nju y'omufumu harumu esimu. Omufumu agira ati, "Kanyije ahonaaho." Yamuragira n'okumanyisa aba Poliisi.


Instruction: Continue the following story in Rutooro: Omufumu obu yaizire yasanga irwarro lyona lyemeriire bwemi akasiika ka Kanyonyi bakagosere omunda n'aheeru. Yabaragira bwango bagende ha bitabu

Response: byabu. Yataahamu yamukwataho, yaragira ahonaaho kuteekaniza Seeta (Ibaagiro) baamusweka kurungi baamuhimba baamutwarayo. Yaterra abafumu abandi babiri esimu baije bamukonyere.


Instruction: Continue the following story in Rutooro: Baitu obu buli muntu weena eki yayekaguzaga ekindi nkinu, "Omuserukale

Response: aikaire agiraha?" Omuserukale yaba muserukale. Ayakaijaga nuwe akaguza, ayakasubiraga nuwe abuuza.


Instruction: Continue the following story in Rutooro: Bambi omuserukale akaba ali w'okuganyirwa omu mulingo ogu akaba arumu. Obu yahuliire iraka ly'embundu n'okukunga kw'omukazi n'abandi nibateera enduuru na uwe akaija atabijwaire, akasanga ihano ligwire omwe. Kandi n'okukira byona ha rubaju

Response: rwe embundu ye ekaba egenzere, n'enkufira ye ekaba etarukuzooka. Abaamukaguzaaga boona abagira ati, "Nubwo nkaba nindugaho nti ningenda kuseesa." Baitu bakama be batabiikirize muno ebi. Haroho abantu nka babiri abaamuboine naayandaara n'omwisiki.


Instruction: Continue the following story in Rutooro: Aba Poliisi bakakoraho ki? Ha murundi gunu, baka. manya bwangoho okukira kara, kandi bakaba beetegeriize ngu omwisi

Response: yairukaga naatoma ogwa buturukaizooba. Nahabweki ahonaaho obu baamanyire ekibaireho baakwata motoka ibiri ezirumu n'amasimo baazooleka ogwa Kampala.


Instruction: Continue the following story in Rutooro: Abaasigaire enyuma, baasigara nibajuguta amasimo okwongera kumanyisa ab'aheeru okwita emihanda. Aba Kyenjojo bakabaragirra kimu okwita omuhanda, n'okutunga motoka yoona rundi y'Abahindi rundi

Response: y'abasubuzi abandi okuhambya aka motoka ka Jipu. Omuserukale, ayakasigire keemeriire ha Kizaniro ky'omupiira, hati akaba atanyine kugurukyagurukya, kandi okusoborra kwe yahaire nukwo baagenderahoga.


Instruction: Continue the following story in Rutooro: Asiedu akaba atali mujega ati, kutamanya nambere Sitenseni za Poliise ziri,

Response: n'amasimo ha gasobora kumubanza. Nahabweki akakora nkooku yakozire kara yakubukira Rugombe.


Instruction: Continue the following story in Rutooro: Aba poilisi nabo nukwo baakozire motoka yaabuemu yatoma ogwa Rugombe endi yaterekerra n'ogwa Kyenjojo. Baitu baamanyaga ebirukubafanganaho ha bwesimo y'omu motoka. Asiedu akaba abeebembiire edakiika nka

Response: makumi asatu. Baitu Jipu zitakolerwe kwiruka muno, noobu ziraaba zinyine emigaso yazo endi, nahabweki motoka ey'enziriga ekaba neesobora kugikwata omu mwanya gw'esaaha nk'emu n'ekicweka rundi ibiri.


Instruction: Continue the following story in Rutooro: Dereeva wa motoka ya Poliisi na uwe akaba ali mpamuzi nk'ababingi b'eza kondo. Aba Poliisi bakagumya bati hali omu rurale rwonyini. Omu mwanya gutali

Response: mwingi bakeesanga bali Mukole, omu kicweka ky'esaaha ekindi bakaba baambukire Muziizi. Omu maiso gaabu nubwo balebeere yo etaara nizaaka bagira bati, "Otyo, omugisa gwaitu gwahika."


Instruction: Continue the following story in Rutooro: Baitu bakaba baagendaho omu maiso hake hati baasanga hagwireyo enjura nyingi, eya bahambiriize okukeehyaho sipiidi. Kandi

Response: deeru ekyakizire okuba eky'akabi obu bairireyo omu maiso mairo nk'emu baasanga Roole obuterre bwagikiika omu muhanda.


Instruction: Continue the following story in Rutooro: Kandi si boojo bakwegizire bata? Aba Roole abo nubo babamanyisize nkooku baruga okutangana aka

Response: motoka ka Jipu harumu abantu babiri, nikairuka muno, obu kaamazire okubarabaho bbo basigara nibasaaba.


Instruction: Continue the following story in Rutooro: Abaserukale na ba Roole bakamara ekicweka ky'esaaha yoona nibarwanisa kwiha Roole omu muhanda kandi

Response: kinu kikaha Asiedu omugisa kwirukira kimu, kandi Jipu nkooku itaganya buterre bakagira enkizo y'amaani.


Instruction: Continue the following story in Rutooro: Obu baamazire okwiha Roole omu nguudo, baatunga n'akahanda k'okurabamu bagira bati, "Maguru nkakwima ki." Nk'engambo y'abaira okwegamba baitu hati yakubaire eti,

Response: "Motoka nkakwima ki." Baitu enjura ekaba egwire muno n'oruguudo rukaba rutarukwesigwa kwiruka sipiidi. Hanyuma y'okugenda ho mairo nka ikumi bakahika omu Kagadi.


Instruction: Continue the following story in Rutooro: Hanu haroho emihanda y'entangatangano n'ebyapa ebi rukuragirra enkiro, ekimu kyali nikyoleka Isunga na

Response: Kibaale omu bicweka bya Mubende District, ekindi nikyoleka oruguudo oru rukugenda ruterekeriire Hoima.


Instruction: Continue the following story in Rutooro: Omu ntangatangano enu hakaba haroho ebikurugutirro bingi eby'enyamuziga za motoka. Omu ha ba Poliisi yaruga omu Motoka yatandika okwekebiija obusinde obu, na motoka nk'eya Jipu heesobora kuba etomere. Bakaba nibasisana nkooku abaana okubaba nibazaana omuzaano gwabu obu baba nibaserra ebintu byabu ebibuzire obu bacwa

Response: amacwanta omu kiganja ky'omukono gumu bakateramu n'engaro z'omukono ogundi, nambere amacwanta agarukukira obwingi gatoma niyo nkiro baguma okuserurramu. Handi gwali nugusisana omuzaano gwa, "Katoole eha na katoora amasa nyowe nkatoora ente." Baitu boona bakamalirra hanyuma ya byona okutoma ogw'obukiizi bw'obulyo, nugwo ogwa Isunga na Kibaale.


Instruction: Continue the following story in Rutooro: Bakaba baagendayo mairo nka isatu zonka bakaija okurora nibaleeba motoka nk'eya Jipu eyemeriire ha muhanda rubaju

Response: neesisana nk'enyakusisikaire n'abakama baayo nibalengaho okugikora ekiihinihini. Ekaba eroleriire kuli n'obutaara bwayo obutaito obw'enyuma bukaba nibwaka.


Instruction: Continue the following story in Rutooro: Okubanza aba Poliisi omu motoka bata'janze okwikiriza ngu amaiso gaabu nigabaroza kurungi, kandi bataikirize bati, "Boojo omugisa nka gunu nugusobora guta okutugwa omu ngaro omu kaanya katoito kati!" Ebikiratima byatandika okubateera, omu yagonza n'okukinguraho orwigi rwa motoka yaabu etakeemeriire noobu

Response: kwakuba okugenda mpora, eky'akabi omuntu weena okukora. Baitu mutaahi we ondi nubwo yamurozire yamukwataho ahonaaho ati, "Weewe nookora mahano ki? Lindaho kake, n'omufumu w'okukubuya omu karungu kanu titumwine." Haroho abantu abanyakugonza kusandaara noobu baba bali ha bintu ebikuru bita rundi eby'akabi!


Instruction: Continue the following story in Rutooro: Hanyuma baamalirra okwemerra enyuma ya Jipu egi, ei ekaba ebali omu maiso nukwo etaara z'amatoka

Response: yaabu zibakoonyere kurora eby'omu maiso, kandi ekindi kakuba ab'omu motoka eri bairuka nukwo basobole okurora okubahambya.


Instruction: Continue the following story in Rutooro: Dereeva yarubata ebiziiza ebya motoka ye ey'ekaba niiruka muno n'amaani, kandi oquguudo habw'okubaho

Response: obuterre motoka ekaba eri haihi kwekiika omu muhanda n'okuhumira ka Jipu omu maiso.


Instruction: Continue the following story in Rutooro: Obu ekaba neeyemerra eti, babiri ha ba Poliisi nibaguruka omu motoka nibagenda omu maiso ha Jipu

Response: bakwasire n'embundu zaabu. Dereeva mu motoka ataruge ha steringi na motoka yagireka n'eyaka n'etaara zicumwize nkooku zakaizire.


Instruction: Continue the following story in Rutooro: Ekyahuniriize abaserukale nukwo kurora ngu, abantu abaali omu kamotoka ka Jipu bakaba batarukusisana abacwekerwe enkizi noobu kwakuba okulengaho okwiruka rundi okusereka ebintu ebimu omu kisaka ahonaaho. Omuserukali omu nubwo akaguza ati, "Nimukora ki hanu omu saaha enu ey'ekiro omu Karungu?" Omu hali bo yagarukamu ati, "Motoka yaitu entungire 'panci' (efumukire)

Response: nitutaho omupiira gwa sipeya." "Kandi embundu enu ei ndukurora omu motoka yaki?" "Egi mbundu yange ninduga kuhiiga ifo oku, nuho obwire butwiririire." "Kandi eki eki ndukurora kiturukiiriize omu nsaho yaawe eya girikooti kiki?" "Ako ka bundu kange katoito k'okwerinza kakuba enyamaiswa ensesera rundi ekanagisa eri enkooto kanu nukwo kasobole okunkoonyera."


Instruction: Continue the following story in Rutooro: Hanyuma y'ebikaguzo ebi n'ebyokugarukamu byabyo omuserukale wa Poliisi nubwo yabagambiire bombi basatu ati, "Inywena hati nkooku mukali basatu, ha motoka

Response: yaanyu, n'embundu zaanyu, mukwasirwe, kandi kyona eki muragamba okuruga hati nikiija okubarwa nk'obwakaiso omu musango gwanyu. Mumpe embundu zaanyu zombi."


Instruction: Continue the following story in Rutooro: Baategeka ababiri ha basaija abo abaakwasirwe okwija okwikarra n'aba Poliisi babiri omu motoka ya Poliisi. Baabataho empingo n'omu

Response: yaikarra na Dereeva was Jipu omu motoka yaabu. Motoka ya Jipu yayebembera, eya Poliisi yakurataho. Barora ogwa Fort Portal.


Instruction: Continue the following story in Rutooro: Omu Irwarro omu Ibagiro. abafuma bakahunirra okusanga ngu Isasi likaba litaasire oruhanga nahabweki litahike ha bwongo. Kyonka likahooga ekikoba ky'omutwe kyonka ekyaleteriize okujwa kwingi. Baitu abafuma bakateekereza ngu haroho okunihira kw'okukiza obwomeezi bwa Kanyonyi kakuba abaabu abandi abanyakwine esagama nk'eye bazooka okumwongeramu esagama. Ha murundi gunu hakaba haroho okuganyira kwingi hali Kanyonyi nahabweki baingi, abaabu n'abatali baabu abakaba bali

Response: haihi bakeehayo bwango okurora esagama yaabu obu eraaba eri omu kika kimu n'e'ye nukwo bagimuhe. Kaheesi obu yahuliire amakuru ganu omurundi gwa kabiri akeecwera omusango ati, "Nitukora ki? Ihe lyona erya Poliisi tulemerwe okuta engaro zaitu hali omwisi rundi abaisi banu?" Yamalirra buhyaka okutata n'amaani ge goona okuzoora arukulengaho okwita omuntu, n'abantu abamuli enyuma abarukumurumiriza okumaraho obwomeezi bwa Kanyonyi.


Instruction: Continue the following story in Rutooro: Kaheesi akeetegereza ngu hakabaho omwisiki ayasikiiriize omuserukale kuruga ha rwigi rw'akasiika k'omurwaire. "Omwisiki ogu nooha? Kandi nooha yamutumire? Mukozi w'omu Irwarro? Akaba aine ou arukurwaza? Nandiki akaruga aheeru kwonka?" Kaheesi yatandika okukora okugarukamu obukaguzo obu bwona. Akabandiza ha bakozi b'omu Irwarro abaisiki,

Response: yabakaguliriza n'amagezi buli omu nambere akaba ali ha saaha egi ey'okuraswa kwa Kanyonyi omu Irwarro, n'eki akaba naakora, n'okuleeta obwakaiso oburukugumya ngu akabali kwo omu kiikaro eki kandi ngu akaba naakora kwo ekintu eki. Obu yamazire okwenanura ha rubaju oru, yakubukira orubaju orw'abarukurwaza.


Instruction: Continue the following story in Rutooro: Omwisiki omu, Mugisa ou akaba naarwaza kandi naazooka kurungi, naajwara n'eby'omutooro, akamurandaho muno habwokuba akarorwa naaraba ha rwigi rwa kasiika ka Kanyonyi emirundi nk'ebiri, kandi omu busumi bw'enyuma akaba arozirwe naabaza n'abaserukale abandi abalinzi ekiro. Hanyuma ya byona

Response: n'onu na uwe Kaheesi akamugarukaho. Kaheesi hati akamanyira kimu ati omwisiki ayasigwire omuserukale akaba atali mujanjabi kandi atali murwaza, baitu akaruga aheeru. "Katurole nnu, obu araaba yarugire aheeru akagyaha hanyuma y'okwahukana n'omuserukale, n'okuhuliika kw'embundu n'akatabanguko akabaire omu Irwarro?"


Instruction: Continue the following story in Rutooro: Kaheesi yateeraniza ebiteekerezo ati, omwisiki nkooku yarugire aheeru kandi obwire bwali omu saaha nka ina n'okusaaga ez'ekiro omukazi weena tarukusobora kugenda wenka ataine ondi rundi ataine motoka emutwaire. Kaheesi akaba amazire kwetegerereza kimu ngu omu kasumi ako ha Irwarro

Response: hakaba hateemeriireho motoka yoona erindiriire, okwihaho egi ey'omwisi ei ekaba emazire kwetegerezebwa ngu ekaba esimbire omu kizaaniro haihi n'ekibira kya kalituusi, kandi kikaba kitarukusoboka omukazi kujumbutuka haakaba ali akairuka enziriga akahika ha motoka y'omwisi rundi y'abaisi bakairuka na uwe ahonaaho.


Instruction: Continue the following story in Rutooro: Kasumi ako Kaheesi ekiteekerezo kyamwijamu kiti, aba takisi abamu baikara balindiriize omu maduuka Kabarole okuhika omu

Response: itumbi, kandi boona akaba. abamanyire kurungi, abamu hali bo akaba naasobora kubabara nk'enganjani ze. Yakwata ekirale eki.


Instruction: Continue the following story in Rutooro: Hanu Kaheesi akeebara nk'anyakukingulirwe ow'omutwe murungi, habwokuba hanyuma y'okukaguliriza ababingi ba

Response: Takisi babiri naatoora amasa, hali owakasatu munywani we omunuubi, akatoora ente.


Instruction: Continue the following story in Rutooro: Omunuubi ogu akamugambira ati, "Ha saaha nka itaano z'ekiro ha Sabbiiti, akatwara omwisiki Kabanweri, Kidukuru." Kabanweri akamugambira ati, akaba naaruga kurora

Response: omurwaire Medikoro. Hanyuma y'okwikirraniza Dereeva wa takisi ogu Omunuubi yatwara Kaheesi yamuhikya ha nju ha yataire Kabanweri nk'esaaha itaano n'ekicweka ekiro.


Instruction: Continue the following story in Rutooro: Dereeva obu yagenzire Kaheesi akasigara naayekaguza n'okuhunirra omu mutima gwe. "Kabanweri aine oha anyakurwaire Medikoro ou akaba agiire kurora? Habwaki agenda kumurora ekiro omu Itumbi?" Naasemerra amukaguze arole eki aragarukamu. Kaheesi akabanza kweteeza empaka

Response: ebiteekerezo bye omulingo ogu ararabamu kukaguza Kabanweri ebikaguzo ebi, rundi kubikaguza n'obusobozi, rundi kubanza kumumanya, nukwo akabimukaguza atamanyire uwe eki arukugenderra. Hanyuma akamalirra okukuratira entegeká y'okubanza habwokuba enu eya hanyuma ekaba niija kutwara omwanya mukootoho.


Instruction: Continue the following story in Rutooro: Kaheesi amalirra kutaaha ahonaaho omu nju ei bamwolekere. Eka ekaba eyehinguliriziibwe ebitooke okwihaho ekicweka ky'omu maiso ekikaba kiroleriire omu muhanda; kandi enju yonyini ekaba ezitiire

Response: n'orugo rw'engoro. Omunda y'orugo ha rubaju orumu hakaba habyairweyo obunyansi bwa ajiija, ha rubaju orundi haliyo ebyakyo. Ekaba esakairwe amabbaati n'ebisiika byayo bitiirwe omwiko kurungi.


Instruction: Continue the following story in Rutooro: Kaheesi obu yahikire ha rwigi rw'irembo ly'orugo yarabamu, obu yahikire ha rwigi rw'enju yasanga rukingire, baitu abantu nibabaliza ha kanyuma yateerateeraho n'engaro omu kasumi nuko kamu naagamba ati, "Kodi, Kodi!". Akahurra iraka ly'omukazi, hakanyuma nirigamba liti, "Kazigati omuntu atiire Kodi ha irembo genda omurole." Kazigati yaija obu akaba atakahikire ha rwigi Kaheesi akaba amazire ira kumurora naarabya amaiso omu nterateeraniro z'orwigi, kandi ekindi emiryango, y'enju egi bakaba bagitairemu eterekeriiremungana omuntu ali ha mulyango naarora ebya

Response: hakanyuma. Akaisiki Kazigati kaija obu kakaba nikakwata ha rwigi kati, kagira kati, "Nooha?' Kaheesi omu iraka lye ery'Orunyahoima yagarukamu ati, "Ninyowe." Kazigati akingura orwigi aikaliza omugenyi amuramukya. Kaheesi nubwo yakagwize ati, "Kabanweri aliyo?" Nandi Kazigati ati, "Nangwa taliyo agenzire omu maduuka." Akasumi koona amaiso ge gakaba gakabiire has bisisani ebyali bihanikire ha rusiika, n'okukira muno ekisisani eky'omwisiki omurungi muno ou akaba atiire isoke rye kurungi, ataire n'obwoma omu matu, aikalire ha ntebe asazireho, akwasire n'ensaho, aina


Instruction: Continue the following story in Rutooro: esaaha ha mukono. Kaheesi nubwo yagambire ati, "Ekisisani eki kikamukwata kurungi Kabanweri!" Nandi Kazigati ati, "Ee, bakakimuterra Nairobi." Kazigati agonza kwimuka bwango

Response: kugenda kugambira abakuru kwija kuramukya omugenyi, baitu Kaheesi amugira ati, "Baleke ndagaruka hanyuma ndole Kabanweri, nubwo nabo ndabaramukya. Hati nyina emitalibano nyingi kangarukeyo."


Instruction: Continue the following story in Rutooro: Kaheesi akagenda ekisisani kya Kabanweri kimuli omu mutwe, obu akaba naahika omu katale k'omu Kacwamba, pamparana n'omwisiki omurungi atoonyere okwerenga oburungi bw'o-mubiri gwe. Kaheesi yamurora nk'atamurozire ntamanya amumazire. Yamumanyirra

Response: ati nuwe omwisiki ou yaruga okurora omu kisisani. Yagamba omu mutima gwe ati, "Omuserukale omudugudugu niimwita, niimukiza, bantu bake abatasobora kunagwa oburungi nka bunu, n'okukira muno ha bwire bw'akairima."


Instruction: Continue the following story in Rutooro: Hanyuma Kaheesi yasoborra atarukusereka ati, " Nyowe ndi mbega wa

Response: Poliisi, nyizire kukaguliriza amagenda n'amagaruka gaawe ha kiro kya Sabbiiti.


Instruction: Continue the following story in Rutooro: Kandi ningonza ommanyise amazima." Hanu Kabanweri enkizi yamucweka omunda, kyonka aheeru tiyayeyoleka. Nandi Kabanweri ati, "Ensi yoona noija kugikaguliriza amagenda gaayo

Response: n'amagaruka gaayo ha kiro kya Sabbiiti, nandi nookaguza agange gonka?" Nandi Kaheesi ati, "Eki kiri hali nyowe, hati ningonza iwe ongambire ebyawe."


Instruction: Continue the following story in Rutooro: Ha Sabbiiti nyamusana okagenda Medikoro, okaba ogenzire kurora oha? Nandi Kabanweri ati, "Nkaba

Response: ntagenzire kurora muntu weena, kyonka nkasendekereza mutaahi wange nuwe akaba agenzire kurora omurwaire we."


Instruction: Continue the following story in Rutooro: Obu narugireyo nyamusana nabunga Bukwali, obu nkaba ndi Bukwali nubwo bangambire ngu isenkati nyowe ataaha omu

Response: Irwarro omu arwaire. Nahabweki obu narugire Bukwali ngarukire hanu, mmazire n'okuhumura, nagira nti, "Kangende muserre mmurole."


Instruction: Continue the following story in Rutooro: wamwihire ha mulimo gwe?" Kabanweri yabaza nk'anyakubihirwe muno ati, "Nyowe nkamwiha ha mulimo gwe nkamweta? Nkaba nindabaho

Response: ninserra omurwaire wange, nabona nankurata naagonza kubaza na nyowe, nkumubingire? Ningira abasaija nukwo bakaikara bati nibakurata abakazi?"


Instruction: Continue the following story in Rutooro: Kaheesi: "Busaho muntu weena ayakugambire okugenda Medikoro n'okwerabya ha muserukale ogu ha saaha

Response: egi?" Kabanweri yabiiha ebisuba ati, "Nga taata, Nooha? Nyowe nkaba ngenzire kuserra omurwaire wange."


Instruction: Continue the following story in Rutooro: Kaheesi: "Noosobora kungambira omuntu weena ou orukuteekereza ayarasire Kanyonyi kiro

Response: eki, rundi anyakuli omu nsita y'okugulirra omuntu rundi abantu kwita Kanyonyi?"


Instruction: Continue the following story in Rutooro: Kaheesi agarukira aho agira ati, "Kangende." Kabanweri atamusendekereze noobu kwakuba kwimuka haakaba aikaliire. Kabanweri omutima gwe gukasigara nugumucwera maingi. Yayekaguza ati, "Boojo Ruboha

Response: nuwe yarasire Kanyonyi? Yayegarukamu ati, kandi kiro eki kaakaba agire Bwamba!" "Noobu ndaaba ntaramukagwize buli, habwaki akagonza nsonasoone omuserukale aruge ha rwigi ha


Instruction: Continue the following story in Rutooro: Obu akaba ali omu biteekerezo ebi aba hakanyuma, abakaba bahuliriize orubazo oru baarugayo baamukaguza ebibaireho, kandi baatandika n'okumukayukira ngu,

Response: "Obu otaaleke kugenda ekiro oku, noija kwenaga ha mutwe gw'enjojo. Ebya munuka tibirukusisana n'eby'omu mahanga nambere otaaha ebya kunu bindi."


Instruction: Continue the following story in Rutooro: Kabanweri akaikara naalingalinga Nyinarumi Ruboha. Obu yagarukire yagenda yamurora abiihirwe ati, "Habwaki okagenderra okunnaga omu kabi? Ba mbega ijweri bakasiiba owaitu nibankaguliriza eki nkaba ninkora Medikoro ha saaha ezi ez'ekiro?" Ruboha: "Ngira nuwe ogu omugangaizi Kaheesi? Medikoro haroho ekikomo ky'esaaha ngu omukazi ataligyayo

Response: esaaha ezi n'ezi?" Kabanweri: "Iwe ayarasire Kanyonyi omumanyire?" Ruboha: "Namummanya namusangaha? Noosobora ota kumanya ebirukufa Kabarole kunu oli Bwamba enyuma y'ensozi?" Kabanweri: "Habwaki okansonasoona kwiha omuserukale ha rwigi, kandi omu saaha egi yonka nuho batasira Kanyonyi?" Obu Ruboha akaba atakagarukiremu abantu baija orubazo baarulekeraho.


Instruction: Continue the following story in Rutooro: Ha kiro Kyamaande orugambo rukajaakaara omu rubuga rwona orwa Fort Portal n'omubyaro ebi nyakuherraineho ngu Kanyonyi bamurasirege n'embundu ekiro. Abandi ngu, "Omwisi wa Kanyonyi agarukirege ekiro yamaliriza omulimo gwe."

Response: Abamu ngu, "Omuserukale bamuguliriire yasiga orwigi rutaine mulinzi." Abandi bake bakamanya ngu, "Kanyonyi noobu araaba ali kubi ata, baitu akiroho." Baasi ezazindukire kugenda nyenkyakara zikagenda n'orugambo rw'okubanza ngu, "Kanyonyi Afiire!"


Instruction: Continue the following story in Rutooro: Aba Poliisi abaakwasire motoka ya Jipu n'abantu baamwo abasatu bakahika Fort Portal esaaha nka

Response: ina za nyamusana beesimire omu maiso g'abakama baabu habw'okuleeta omuhiigo gwabu bwango bati omuka.


Instruction: Continue the following story in Rutooro: Ahonaaho buli omu ha banyankomo abo, abasatu yatandika okuhandiikisa ebigambo bye n'eby'embundu n'ebya motoka n'eby'emirimo yaabu, na Laisensi z'okuhiiga

Response: na byona ebirukubafaaho. Esimu zarabanganamu hagati ya Fort Portal na Kampala okugumya ebigambo by'abanyankomo banu obu biraaba birumu ensa.


Instruction: Continue the following story in Rutooro: Omu ihangwe, omu rubuga Fort Portal bantu bakahurra n'okusiima n'okuhaisaniza aba Poliisi habw'okukwata imira abaisi abo bwango bati. Abantu baingi, n'okukira muno ab'oruganda rwa Kanyonyi n'enganjani ze, bakaba nibagonza kurora abanyanzigwa abo abanyakwijwire obusegu bati, kumaraho obwomeezi bw'omuntu waabu. Baitu okusemererwa n'ekihika ky'okuroraho abaisi abo kukaba kw'akacu kake. Habwokuba omu Poliisi bakazoora ahonaaho ngu embundu eri enkooto ei baasangire omu Jipu y'abahiigi ekaba etali niyo eya Poliisi, enu endi y'okuhiiga ebisoro ebikooto kandi n'akabundu akake

Response: aka baasangire n'omusaija ou baakwasire kakaba nikaahukana kuruga hali akaakozesibwaga okurasa Kanyonyi. Kanu amasasi gaako gakaba gatali x 33 . Omusaija ogu mukama wa motoka n'embundu akaba amanyirwe kurungi Kampala, nk'omuhiigi arukutebwamu ekitinisa; atarukusobora kugenda naarasa abantu. Kandi okuruga omu kusoborra kw'omuserukale wa Poliisi ayarozire aka Motoka keemeriire ha kizaaniro haihi na Medikoro akagumya ati egi Jipu teri niyo eyatwaire abaisi. Nahabweki ha kiro Kyakasatu omusaija oli Kaweesa n'abasaija be Abacooli babiri baabalekera okuruga omu nkomo.


Instruction: Continue the following story in Rutooro: Omu kakurato kaabu omu Poliisi, Kaheesi ha bw'okumanya ngu haroho abantu abamu abasobora kuba bamanyire omwisi kandi rundi abasobora kuba bamanyire abantu abarukugulirra okwita Kanyonyi akaleeta ekiteekerezo ati, "Poliisi eteho ekisembo kya siringi enkumi ibiri n'ebitaano hali omuntu

Response: weena arukusobora kumanyisa Poliisi omuntu rundi abantu abanyakuli omu kwekoba omu nsita kwita Kanyonyi." Rundi ou asobora kuranga nambere hali motoka ya Jipu ei erukusisana nkooku omuserukale wa Poliisi yagisoboroire, kandi n'okuranga embundu ya Poliisi F.A. 582 nambere eri.


Instruction: Continue the following story in Rutooro: Ekiteekerezo kinu kikaikirizibwa. Kandi ahonaaho baatera empapura ezirukuranga ekisembo kinu baazirarangya hoonahoona omu

Response: Uganda, kandi na ha Rediyo naho baaranga omu ndimi zoona ezinyakubazibwa ha Rediyo.


Instruction: Continue the following story in Rutooro: Asiedu na Dereeva we omu Kamotoka kaabu aka Jipu bakakwata ogwa Hoima, baatenterra na Mugalike, baayambuka ekisaaru Nguse ekicwamu

Response: Buganda na Bunyoro, baahika haihi na Hoima enkoko z'okubanza niitoma, baayahukana obu baamazire ebyabu. Habwokuba motoka enu Asiedu yagipangisaaga.


Instruction: Continue the following story in Rutooro: Asiedu akamara ebiro bisatu ali omu banywani be atarukweyoleka omu bantu, baitu akaba atarukusobora kugumisiriza kumara ebiro bingi abundaire, akaba naagonza muno okugenda omu rubuga okusoma

Response: empapura z'amakuru n'okurora anyakwine Rediyo ahulirize ebirukubazibwaho hali Kanyonyi n'arukuteekerezibwa kuba yamwisire. Nahabweki Asiedu obu yahikire omu rubuga Hoima yagurra kimu empapura z'ebiro 3 nukwo arole abyahandiikirwe.


Instruction: Continue the following story in Rutooro: Obu yasomere orupapura orumu akasalirwa muno n'okwegaya obu yasangire omutwe gw'ebigambo ogu handiikirwe omu nyuguta z'ekyapa enkooto nugumanyisa ngu Kanyonyi atafe ekyali mwomeezi. Obu yamazire okusoma ebigambo

Response: ebi orupapura yarwegeka hansi, yata omutwe omu bigere naatera enkomi ati, "Hati obukuru bwampika habwokuba, tikyakusobokere nka ira buli, kulengaho kurasa omuntu emirundi ebiri yoona nkamusiga atafwire."


Instruction: Continue the following story in Rutooro: Yaijuka ebiro bye eby'obulemu n'ebiyakozireyo n'abantu abayaisire. Yaijuka Katenda ayaizire naamuserra n'omuhendo gw'ensimbi ezi zoona ezi yamuhaire kumwitira omuntu ogu yayeyongera

Response: okusaalirwa muno n'okuteera enkomi. Baitu hanyuma y'okuculeera omwanya nubwo yagambire n'iraka likooto omu Ruswahiri ati, "Kanyonyi, Kanyonyi iko na Mungu yake."


Instruction: Continue the following story in Rutooro: Asiedu omu mutima gwe ogw'obwisi guti, ogw'omukoijo gw'ensimbi akamanya ati Kanyonyi

Response: onu kakuba akaba ataine Ruhanga we, takutabukire amasasi ge emirundi enu ebiri.


Instruction: Continue the following story in Rutooro: Asiedu obu yayeyongiire okusoma akatabu kandi, okusemererwa kwe kutabe nk'okwa kara, habwokuba hanu akasangaho ekirangirro ky'aba Poliisi ekirukuraganiza siringi enkumi ibiri n'ebitaano hali omuntu weena ou akaba naasobora okuranga rundi okumanyisa omuntu rundi abantu abaakalengaho kwita Kanyonyi emirundi enu ebiri. Ekirangirro kinu kikamuleetera ebiteekerezo ebimu omu mutima gwe. Yayekaguza ti, "Boojo nooha ammanyire arukusobora kundagirra aba Poliisi?" "Haroho Katenda, boojo naasobora?" Yagarukamu ati, "Ogu tarukusobora, habwokuba kakuba andanga buli na uwe ayerangire na Kampuni ye." Omusaija onu Asiedu hamu n'omutuma gwe ogw'obwisi n'omwoyo gwe ogw'omukoijo gw'ensimbi n'obwomeezi obw'ekwefuma yagonzaaga okwetuna n'okubazibwaho abantu noobu baabaga batamumanyire.

Response: Yagonzaaga okurora bamuhandiikireho omu mpapura z'Amakuru nibamuhunirraho, ngu musaija w'amahano; kandi na uwe yayejwanganizaga omu rubazo kubazaho Asiedu n'ebikorwa bye n'okwalemeseze aba Poliisi. Omwoyo nka gunu nugwo gwamuhambiriize okuzaanisa aba Poliisi omu mulingo nka gunu kunu baali nibamuseruza abiri omu Uganda yoona. Noomanya nkooku akaba ahwangwire embundu y'owa Poliisi ou akaba naalinda orwigi rw'ekisiika ky'omurwaire Kanyonyi. Asiedu akateekereza muno eki arakora embundu egi. Hanyuma nubwo yamaliriire okugigarurra aba Poliisi. Obwire obu bwakiire ha kiro ekimu yakwata omuhanda gwe yagenda omu duuka yagurayo akatabu k'empapura yagura na sitampu ya sente amakumi asatu. Ekalaamu akasangwa na yo.


Instruction: Continue the following story in Rutooro: Yacwa empapura omu katabu ke yatandika kuhandiikira ebbaruha omukuru wa Poliisi

Response: Hoima. Ebbaruha akagihandiika omu Ruswahiri baitu ebigambo byayo omu RunyoroRutooro byali biti:


Instruction: Continue the following story in Rutooro: Ya Mukuru wa Poliisi Hoima. Nimmanya nti, aba Poliisi nibaserra omuntu ayarasire Kanyonyi omu Irwarro lya Fort Portal Tooro, hanyuma yairuka

Response: n'embundu y'omuserukale wa Poliisi ou akaba atamanyire kukora omulimo gwe. Embundu egi oragisanga hakanyuma ka Piida Hoima omu mbaaho ezinyakuli omu kizigati.


Instruction: Continue the following story in Rutooro: Ninyowe Kitali ibara "P.S." Ogikwate kurungi erumu amasasi 2. Ebbaruha enu Asiedu obu yamazire kugihandiika n'okugita omu bbahaasa n'okugitaho

Response: sitampu, kyonka akeegendereza muno okutasigaho ekyokurorraho ky'enkumo ze ha mpapura na ha bbahaasa habwokuba enkora ya Poliisi akaba agimanyire.


Instruction: Continue the following story in Rutooro: Obu yalindiriire yabona "Ekiro kitwara omúnaku" kyahika n'akairima kaasweka, yasoobooka mpora yagenda yasereka embundu omu bibbaaho

Response: bya Piida ebikaba bitarukukozesibwa. Obu yamazire kugitayo yaija yanaga ebbaruha ye omu posita yayegendera haakaba naaraara.


Instruction: Continue the following story in Rutooro: Obwire kwija kuhika esaaha ina n'ekicweka ebbaruha ekaba ehikire ira omu Poliisi. Ofisa wa Poliisi obu yagisomere akabanza kuteekereza ati, nibamusandaaza baitu nkooku Piida ya Hoima etali hara na Poliisi, ofiisa yayeta Sabu Insipekita yagimwoleka, na Sabu Insipekita yagiraa ti. 'Bwana tugende turole." Baagenda baabanza baarora omukuru

Response: wa Piida, baamusoborra byona, hanyuma baagenda na uwe omu zigati ya Piida. Hakaba haliyo entuumo isatu z'embaaho. Omu ntuumo ibiri ez'okubanza bakaserramu baatoora amasa, omu ntuumo yakasatu ey'embaaho za ha rubaju muno nuho baagisangire nkooku Kitaliibara yabaragiriire. Baagikwata n'ekitambara baagihayo. Obu baasumurwire omunda baasanga amasasi abiri garumukwo!


Instruction: Continue the following story in Rutooro: Aba Poliisi kinu kitabakoonyere muno, okwihaho kumanya ngu Omucwi w'ebiragiro, ayalengereho kwita Kanyonyi

Response: emirundi ebiri asobora kuba ali Hoima, rundi akaijaho kuta ebbaruha omu poosita n'okuleeta embundu.


Instruction: Continue the following story in Rutooro: Asiedu akamanya ati, amakuru ag'okuzooka kw'embundu tigaaleme okwija ha Rediyo ekiro, nahabweki akarora nambere hali Rediyo yaikarra okuhiliriza ebi bararanga. Akanulirwa muno obu yaboine abantu nibahunirra, nibateera n'orwoya, nibeekwata

Response: na ha kaleju omu kuhunirra kwabu. Obu bwakiire nyenkya empapura z'Amakuru zoona zikaba ziijwire amakuru ganu ag'omwisi kuhandiikira aba Poliisi n'okuleeta embundu akagibata ha nyindo, kandi kunu akarango ke batarukukamanya.


Instruction: Continue the following story in Rutooro: Ha kiro eki embundu eki yazokiiremu Asiedu akaija omu rubuga Hoima omu ihangwe yaraba omu nguudo hagati yakwata omuhanda ogu rukugenda Bujumbura

Response: ha Misani ya "R.C.M." Obu yahikire omu nguudo erukugenda Butiaba yarora ekirabo ky'ebyokulya ha mukono gwe ogw'emoso. Yakubuka kubanza kulya ekyanyamusana. Yasaba kumuleetera


Instruction: Continue the following story in Rutooro: capatin'enyama. Obu akaba yatandika ati kulya hakaija omuserukale wa Poliisi n'empapura. Omuserukale

Response: onu akaba amanyangaine na Kaliisa mukama w'ekirabo. Akaija naamweta ati, "Kaliisa oraha?"


Instruction: Continue the following story in Rutooro: Nandi Kaliisa ati, "Kandi hanu." Omuserukale ati, "Dara siringi enkumi ibiri mu bitaano hanu." Kaliisa akaba naagira ati siringi kwo; baitu omuserukale amwoleka orupapura ati, "Ekirangirro kya Poliisi okiboine? Obu oraaba noosobora kuranga omusaija ogu ayalengereho emirundi ebiri kwita omurambuzi w'amasomero ga Tooro noitunga." "Orupapura runu ningonza kusiga naruhanika hanu n'orundi ndute omu kisiika ekimu eki. Siringi enkumi ibiri mu bitaano tiguli muzaano. Kandi iwe nkooku

Response: oine abantu baingi abanyakusiiba nibaija hanu kulya nibabaza n'orubazo rwingi noosobora kuhurra noija nootugambira. Siringi noitwara." "Bunu ayarangire Mulisi omuhiigi ou akaba aisire abantu ataitunge?" Nandi Kaliisa ati. "Ogu akaba anyina omugisa gwe, obundi omwisi naasobora n'okwija naalya ebyokulya nka hanu naagaruka naagenda. Obundi naasobora kwesereka omu irungu nka Mulisi oku akaba ayehamiize, akaitwa kugonza kunywa Waragi, kakuba ekaba etali waragi ei baamuteriremu kulorufomu yamugwijagiza, tibakumukwasire."